title: মোহাম্মদপুর সরকারি উচ্চ বিদ্যালয়

text: ১ম থেকে তৃতীয় শ্রেণি পর্যন্ত স্কুলের পোশাক হছে সাদা সার্টের সাথে নেভী ব্লু হাফ প্যান্ট এবং সাদা জুতা।


title: মোহাম্মদপুর সরকারি উচ্চ বিদ্যালয়

text: বছরে দুটি পার্বিক পরীক্ষা অনুষ্ঠিত হয়ে থাকে।


title: মোহাম্মদপুর সরকারি উচ্চ বিদ্যালয়

text: প্রত্যেক শিক্ষার্থীকে শ্রেয় থেকে স্রেয়তর তৈরির উদ্দেশে, একটি আলোচনা সভা অনুষ্ঠিত হয়ে থাকে যেখানে শিক্ষার্থীদের সমস্যা এবং তা প্রতিকারের উপায় সম্পর্কে আলোচনা করা হয়ে থাকে।গ্রন্থাগারটিতে অনেক প্রাচীন ও আধুনিক বই রয়েছে যা সব জায়গায় সহজে পাওয়া যায়না।


title: মোহাম্মদপুর সরকারি উচ্চ বিদ্যালয়

text: স্কুলের ম্যাগাজিনের নাম হচ্ছে উদ্দীপন।


title: মোহাম্মদপুর সরকারি উচ্চ বিদ্যালয়

text: অত্র বিদ্যালয়ের শিক্ষার্থীরা খেলাধুলায় অংশ নিয়ে থাকে।


title: উইকিয়া

text: উইকিয়া (পূর্বে উইকিসিটিস্) একটি মুক্ত ওয়েব হোস্টিং সেবা এবং উইকিসমূহের জন্যে উইকি ফার্ম।


title: ঙ্গাগ-দ্বাং-রিন-ছেন

text: ঙ্গাগ-দ্বাং-রিন-ছেন () ১৭০৩ খ্রিষ্টাব্দ থেকে ১৭০৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।


title: ঙ্গাগ-দ্বাং-রিন-ছেন

text: ঙ্গাগ-দ্বাং-রিন-ছেন তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোর () জ্যৈষ্ঠ পুত্র ছিলেন। ১৭০৩ খ্রিষ্টাব্দে সাংস-র্গ্যাস-র্গ্যা-ম্ত্শো তিব্বতের রাজপ্রতিনিধির পদ থেকে অবসর নেন ও তাঁর উত্তরাধিকারী হিসেবে এই পদে ঙ্গাগ-দ্বাং-রিন-ছেনকে দায়িত্ব প্রদান করেন। কোশোত মঙ্গোল নেতা ল্হাজাং খানের এবং সাংস-র্গ্যাস-র্গ্যা-ম্ত্শোর মধ্যে বিবাদের ফলে ল্হাজাং খান ১৭০৬ খ্রিষ্টাব্দে তাঁকে হত্যা করেন এবং ষষ্ঠ দলাই লামা সহ ঙ্গাগ-দ্বাং-রিন-ছেনকে তিব্বত থেকে নির্বাসিত করে বেইজিং পাঠিয়ে দেন। ষষ্ঠ দলাই লামা পথেই মারা গেলেও ঙ্গাগ-দ্বাং-রিন-ছেন মঙ্গোলিয়ার দোলোন-নোর নামক স্থানে বসবাস শুরু করেন। ১৭১৭ খ্রিষ্টাব্দে তিনি তিব্বতের আমদো অঞ্চলে ফিরে আসেন ও সেখানে সপ্তম দলাই লামার সঙ্গে তাঁর সাক্ষাৎকার ঘটে। তাঁর পরবর্তী জীবন সম্বন্ধে বিশেষ কিছু জানা যায় না।


title: ত্শুল-খ্রিম্স-দার-র্গ্যাস (সাতাত্তরতম গানদেন ত্রিপা)

text: ত্শুল-খ্রিম্স-দার-র্গ্যাস () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাত্তরতম দ্গা'-ল্দান-খ্রি-পা বা প্রধান ছিলেন।


text: ত্শুল-খ্রিম্স-দার-র্গ্যাস তিব্বতের খাম্স অঞ্চলের স্পোম-'বোর () নামক স্থানে জন্মগ্রহণ করেন। তিনি গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৫৯ খ্রিষ্টাব্দে তিনি দ্গা'-ল্দান বৌদ্ধবিহারের সাতাত্তরতম প্রধান হিসেবে নির্বাচিত হন এবং তিন বছর এই পদে থাকেন।


title: 'জাম-দ্ব্যাংস-দাম-ছোস

text: 'জাম-দ্ব্যাংস-দাম-ছোস () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটাত্তরতম দ্গা'-ল্দান-খ্রি-পা বা প্রধান ছিলেন।


title: 'জাম-দ্ব্যাংস-দাম-ছোস

text: 'জাম-দ্ব্যাংস-দাম-ছোস তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। তিনি গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৬১ খ্রিষ্টাব্দে তিনি দ্গা'-ল্দান বৌদ্ধবিহারের আটাত্তরতম প্রধান হিসেবে নির্বাচিত হন এবং সাত বছর এই পদে থাকেন।


title: ব্লো-ব্জাং-স্ব্যিন-পা (গানদেন ত্রিপা)

text: ব্লো-ব্জাং-স্ব্যিন-পা () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনআশিতম দ্গা'-ল্দান-খ্রি-পা বা প্রধান ছিলেন।


title: ব্লো-ব্জাং-স্ব্যিন-পা (গানদেন ত্রিপা)

text: ব্লো-ব্জাং-স্ব্যিন-পা তিব্বতের খাম্স অঞ্চলের স্নাং-ব্জাং () নামক স্থানে জন্মগ্রহণ করেন। যৌবনে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়েএবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৮৬৭ খ্রিষ্টাব্দে তিনি দ্গা'-ল্দান বৌদ্ধবিহারের উনআশিতম প্রধান হিসেবে নির্বাচিত হন এবং চার বছর এই পদে থাকেন।


title: ওয়াদ

text: "'ওয়াদ" (আরবী: ود) প্রাকইসলামী যুগের একজন উপাস্য দেবতা। ওয়াদ ছিলেন মিনীয় প্যাগানদের চাঁদের দেবতা। সাপকে ওয়াদের প্রতীক হিসেবে বিশ্বাস করা হতো। ইসলামের পবিত্র ধর্মগ্রন্থ আল কুরআনে [নুহ] (আঃ) এর সময়ে ওয়াদের কথা বলা হয়েছে।


title: ওয়াদ

text: আর তারা বলেছিলো- "তোমরা দেবদেবীকে কিছুতেই পরিত্যাগ করো না, আর পরিত্যাগ করো না ওয়াদকে, এবং সুওয়াকে না, আর নয় ইয়াগুস ও ইয়াউক এবং নসরকে।" সুরা নুহ(২৩ আয়াত)


title: ওয়াদ

text: মক্কা বিজয়ের পর মুহাম্মদ (সঃ০ এর নির্দেশ খালিদ বিন ওয়ালিদ ওয়াদের মন্দির ধ্বংস করে দেন। মন্দির ধ্বংসে যারা বাঁধা দেন তিনি তাদেরকে হত্যা করেন।


title: ওয়াদ

text: হিশাম ইবনে আল কালবি লিখিত কিতাব আল-আসনাম (দেবতাদের বই) এ ওয়াদের কথা বর্ণনা করা হয়েছে।


title: রুদ

text: রূদ প্রাক ইসলামী যুগে উত্তর আরবের গোত্রসমূহের উপাস্য দেবতা ছিলেন। রুদ ছিলেন রক্ষক দেবতা। রুদ সম্পর্কে সব থেকে প্রাচীন উদ্ধৃতি পাওয়া যায় এশহ্রাদ্দোন এর লিপিতে। তিনি ৬৮১-৬৬৯ খিস্টপূর্বাব্দে আশারীয় সাম্রাজ্যের শাসক ছিলেন। রুদের নাম মূল আক্কাদীয় Ru-ul-da-a-a-ú থেকে ইংরেজীতে অনুবাদ করা হয়েছে এবং আরবদের দেবতা হিসেবে উল্লেখ করা হয়েছে। আরামিয় পুঁথিতে তাকে "অশ্রু" হিসেবে উল্লেখ করা হয়েছে। সিরীয় দেবতা রেশেপের সাথে অশ্রু/রুদকে তুলনা করা হয়। কারণ রেশেপও ছিলেন রক্ষাকারী দেবতা।


title: রুদ

text: খ্রিস্টপূর্বাব্দ ৯ম থেকে ৪র্থ শতকে দক্ষিণ আরবীয় রাজ্য আওসান, মাঈন, কাতাবান এবং হাদরামাওত এ সূর্য, চন্দ্র এবং শুক্র গ্রহের দেবতাদের সমুন্বয়ে ত্রি-ঈশ্বর ধারণা প্রচলিত ছিলো। শুক্র দেবতার আশতারতে, সূর্য দেবতা ইয়াম এবং চন্দ দেবতা ওয়াদ (আমম, সিন)। নজদ এলাকায় প্রচলিত ভাষায় কথ্যরূপে রুদের ব্যবহার দেখে সহজেই অনুমান করা যায় যে সকল ভালো এবং মন্দে কিভাবে রূদের নাম ব্যবহার করা হত। কিছু কিছু পুঁথিতে রুদকে উদ্ধৃতি করা হয়েছে এভাবে, "by Ruda are we" এবং "by Ruda is weeping"।


title: নবতাঈ

text: নবতাঈ নবতীয় নামে পরিচিত (আরবী: الأنباط আল-আনবাত), প্রাচীন সেমিটিয় জনগণ যারা উত্তর আরব এবং দক্ষিণ লেভান্তে বসবাস করতেন। ইউফ্রেতিস এবং লোহিত সাগর এর মাঝে আরব ও সিরিয়ার মধ্যবর্তী অঞ্চলে ৩৭ থেকে ১০০ খ্রিস্টাব্দে তারা বাস করতেন। বিস্তীর্ণ মরুভূমির মাঝে অল্প কিছু জায়গায় চাষের সুবিধা ছিলো, সেজন্য ব্যবসাই ছিলো নবতাঈদের প্রধান পেশা। নবতাঈদের মাঝে সাহিত্যচর্চা প্রচলিত ছিলো। কিন্তু আজ তার অস্তিত্ব খুঁজে পাওয়া যায় না।


title: নবতাঈ

text:
আরব মরুভূমিতে ঘুরে বেড়ানো বিভিন্ন যাযাবর জাতির মধ্যে নবতাঈ সম্প্রদায় অন্যতম। তারা তাদের পশুপাল নিয়ে বেরিয়ে পড়ে খাদ্য ও পানির সন্ধানে। নবতাঈগণ তাদের এলাকায় পরিচিত হয়ে ওঠে এবং মৌসুমি বৃষ্টিপাত শেষ হয়ে গেলে দুর্দশার মধ্যেও তারা টিকে থাকতে সক্ষম নয়। প্রথমদিকে নবতাঈ দেরকে আরামিক সংস্কৃতির সংগে যুক্ত করা হলেও আধুনিক শিক্ষাবিদগণ নবতাঈদের আরামিক উৎস অস্বীকার করেন। ঐতিহাসিক, ধর্মীয় এবং ভাষাগত বৈশিষ্ট্য প্রমাণ করে যে নবতাঈগণ উত্তর আরবের উপজাতি।
বিভিন্ন উদাহরণ যেমন গ্রাফিতি এবং পুঁথিতে - নাম এবং সম্ভাষণে - নবতাঈ সংস্কৃতির অঞ্চল সম্পর্কে ধারণা পাওয়া যায় যা উত্তরে মৃত সাগর পর্যন্ত বিস্তৃত ছিলো। কিন্তু অল্পকিছু অক্ষর নবতাই সাহিত্য টিকে নেই অথবা সেগুলোর খুব প্রাচীনতা নেই। মন্দিরগুলোতে কোন পুঁথি পাওয়া যায় না।


title: বনু আউস

text:
বনু আউস (আরবী: بنو أوس অর্থ আউসের পুত্র ) অথবা শুধুমাত্র আউস(আরবী: أوس) হচ্ছে মদিনার আরব গোত্রসমূহের মধ্যে প্রধান একটি গোত্র। মুহাম্মদ এর হিজরত এর পরে বনু আউস অন্য আরেকটি গোত্র বনু খাজরাজ এর সাথে মিলিত হয়ে সাহায্যকারী আনসার বাহিনী গঠন করে। প্রাক ইসলামী যুগে আইস এবং খাজরাজ গোত্র একত্রে বনু ক্বয়েলা ( بنو قيلة) নামে পরিচিত ছিলো।
আল আউস শব্দের অর্থ "উপহার"। খুব সম্ভবত এটি আউস মানাত শব্দের সংক্ষিপ্ত রূপ। আউস মানাত(أوس مناة) অর্থ মানাতের উপহার। ইসলামী যুগে আউস গোত্রের নাম পরিবর্তন করে রাখা হয় আউস আল্লাহ ( أوس الله আল্লাহর উপহার)।


title: বনু আউস

text: ৩০০ খ্রিস্টাব্দের দিকে মা'রিব বাঁধের বড় বন্যার কারণে ইয়েমেন থেকে কাহলানে অভিবাসিত হওয়ার সময়ে তালাবা বিন আমর, সকল আইসের পূর্ব পুরুষ, নিজের গোত্র থেকে আলাদা হয়ে যান এবং ইয়াসরিবে (মদিনা) বসবাস শুরু করে। এই এলাকা তখন ইহুদিতে শাসনাধীন ছিলো। বনু কয়লা গোত্র কিছুদিন ইহুদিদের প্রজা হিসেবে ছিলো। খাজরাজ গোত্রের মালিক বিন আজলান ইহুদিদের কাছ থেকে স্বাধীনতা আদায় করে নেন। ফলে আউজ এবং খাজরাজ গোত্র খেঁজুর বাগানের মালিকানা(শেয়ার) লাভ করে। ৫ম শতকে বনু ক্বয়েলা গোত্র ইয়াসরিবকে নিজেদের নিয়ন্ত্রণে নিতে সক্ষম হয় এবং ইহুদি গোত্রগুলো এক শতাব্দীর জন্য ইতিহাসের আড়ালে চাপা পড়ে।


title: বনু আউস

text: মুহাম্মদ (সঃ) মক্কা কাফেরদের (মক্কার মূর্তিপুজারীগণকে ইসলামে কাফের নামে অভিহিত করা হয়) অত্যাচারে হিজরত করে মদিনা চলে আসেন। মদিনার বনু আউস এবং বনু খাজরাজ গোত্রের মধ্যকার বিরোধ নিরসনে তিনি সক্রিয় ভূমিকা পালন করেন। মদিনা সনদ এর ৩০-৩১ ধারায় বনু আউস গোত্রকে মুসলমানদের মিত্র হিসেবে ঘোষণা করা হয়। এর পর থেকে বনু আউস সহ মদিনার অন্যান্য গোত্রগুলো আনসার নামে পরিচিত পায়। ৬২৪ খ্রিস্টাব্দে কাব ইবনে আল আশরাফ বনু আউসের লোকের হাতে নিহত হয়।


title: বনু আউস

text: বনু কুরাইজা ছিলো মদিনায় বসবাসরত একটি ইহুদি গোত্র। এই গোত্রের কিছু লোক ধর্মান্তরিত হয়। বনু কুরাইজা গোত্র মদিনার অন্যান্য গোত্রের সাথে মদীনা সনদে স্বাক্ষর করে। কিন্তু তারা গোপনে মক্কার কুরাইশদের সঙ্গে আঁতাত করে। মক্কার কুরাইশগন মদিনার মুসলমানদের আক্রমণ করে। যা খন্দকের যুদ্ধ নামে পরিচিত। ৬২৭ সালের এই যুদ্ধে কুরাইশগণ পরাজিত হয়ে মক্কায় পালিয়ে যায়। অন্যদিকে মদিনার অধিবাসী এবং মক্কা থেকে আগত মুসলিম অভিবাসীদের হাতে বনু কুরাইজা গোত্রের ইহুদিদের বড় অংশ নিহত হয়।


title: বনু আউস

text:
বনু কুরাইজা গোত্র আগের একটি যুদ্ধে বনু আউসের মিত্র বাহিনী ছিলো। মদিনাবাসীগণ যখন বনু কুরাইজাকে বিশ্বাস ঘাতকতার জন্য বন্দি করলো তখন তারা বিচারের জন্য আউস গোত্রের প্রধান সাদ ইবনে মুয়াধ কে বিচারক নির্বাচন করলো।
সাদ অভিযুক্ত গোত্রের পুরুষকে হত্যা এবং নারী ও শিশুকে দাস হিসেবে বন্দী করার রায় দেন। সাদ খন্দকের যুদ্ধে মারাত্বক আহত হয়েছিলেন। এর অল্প কিছুদিন পরে তিনি মারা যান।


title: রুশ ফেডারেল শহর

text:
রুশ ফেডারেল শহর () হচ্ছে রাশিয়ার একটি জন অধ্যুষিত এলাকা এবং ফেডারেল সাবজেক্ট উভয় আছে, এমন একটি শহর।
রাশিয়া ১৮৫ টি ফেডারেল সাবজেক্ট ও তিনটি ফেডারেল শহরে বিভক্ত।


title: রুশ ফেডারেল শহর

text:
১৮ মার্চ, ২০১৪ তারিখে, ক্রিমিয়া প্রজাতন্ত্র এবং সেভাসতোপোল রাশিয়ান ফেডারেশন যোগ দেয়।
সেভাসতোপোলে ফেডারেল তাৎপর্যপূর্ণ একটি শহর। আন্তর্জাতিক সম্প্রদায় এবং ইউক্রেনীয় সরকার সেভাসতোপোলকে স্বীকৃত দেয়নি এবং সেভাসতোপোলকে ইউক্রেনের অবিচ্ছেদ্য অংশ বিবেচনা না


title: পরিণীতা (১৯৬৯-এর চলচ্চিত্র)

text: পরিণীতা ১৯৬৯ সালে মুক্তিপ্রাপ্ত ভারতীয় বাংলা ভাষার নাট্য চলচ্চিত্র। ছবিটি নির্মাণ করেন অজয় কর। শরৎচন্দ্র চট্টোপাধ্যায় রচিত ১৯১৪ সালের গল্প অবলম্বনে ছবিটির চিত্রনাট্য লিখেছেন পার্থ প্রতিম চৌধুরী ও সংলাপ লিখেছেন সলিল সেন। এতে প্রধান চরিত্রে অভিনয় করেছেন মৌসুমী চট্টোপাধ্যায়, সৌমিত্র চট্টোপাধ্যায়, ও সমিত ভঞ্জ।পরিণীতা চলচ্চিত্রের গানের সুর ও সঙ্গীত পরিচালনা করেছেন হেমন্ত মুখোপাধ্যায়। গানের কথা লিখেছেন প্রণব রায় ও অতুল প্রসাদ সেন।


title: গ্রাগ্স-পা-দোন-গ্রুব (গানদেন ত্রিপা)

text: গ্রাগ্স-পা-দোন-গ্রুব () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আশিতম দ্গা'-ল্দান-খ্রি-পা বা প্রধান ছিলেন।


title: গ্রাগ্স-পা-দোন-গ্রুব (গানদেন ত্রিপা)

text: গ্রাগ্স-পা-দোন-গ্রুব তিব্বতের দক্ষিণ আমদো অঞ্চলে জন্মগ্রহণ করেন। যৌবনে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৬৪ খ্রিষ্টাব্দে দ্পাল-ল্দান-দোন-গ্রুব () নামক দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগ নামক তৎকালীন তিব্বতের রাজপ্রতিনিধির কর্তৃত্বের অবসানের জন্য সচেষ্ট হন। কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাঁকে হত্যা করা হয়। এই ঘটনায় বহু ভিক্ষুকে গ্রেপ্তার করা হয়, কিন্তু গ্রাগ্স-পা-দোন-গ্রুবের প্রচেষ্টায় তাঁরা মুক্তিলাভ করেন। ১৮৭০ খ্রিষ্টাব্দে তিনি দ্গা'-ল্দান বৌদ্ধবিহারের আশিতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন।


title: ঙ্গাগ-দ্বাং-নোর-বু

text: ঙ্গাগ-দ্বাং-নোর-বু () (মৃত্যু-১৮৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাশিতম দ্গা'-ল্দান-খ্রি-পা বা প্রধান ছিলেন।


title: ঙ্গাগ-দ্বাং-নোর-বু

text: গ্রাগ্স-পা-দোন-গ্রুব তিব্বতের আমদো অঞ্চলের জুং-ছু () নামক স্থানে জন্মগ্রহণ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুতো তন্ত্র মহাবিদ্যালয়ে শিক্ষালাভ করেন। এই সময় ঙ্গাগ-দ্বাং-ব্লো-ব্জাং () নামক বিখ্যাত লামা তাঁর উল্লেখযোগ্য শিক্ষক ছিলেন। শিক্ষার শেষে তিনি গ্যুতো তন্ত্র মহাবিদ্যালয় ও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদ লাভ করেন। ১৮৫০ খ্রিষ্টাব্দে তিনি একাদশ দলাই লামার সহকারী শিক্ষকের দায়িত্ব লাভ করেন। একাদশ দলাই লামার মৃত্যুর পর তিনি পরবর্তী দলাই লামার চিহ্নিতকরণ কর্মসূচীতে অংশগ্রহণ করেন। ১৮৭৬ খ্রিষ্টাব্দে তিনি দ্গা'-ল্দান বৌদ্ধবিহারের একাশিতম প্রধান হিসেবে নির্বাচিত হন এবং ছয় বছর এই পদে থাকেন। এই সময় তিনি খ্রা-'ব্রুগ () মন্দিরের ব্যাপক সংস্কার সাধন করেন।


title: য়ে-শেস-ছোস-'ফেল

text: য়ে-শেস-ছোস-'ফেল () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিরাশিতম দ্গা'-ল্দান-খ্রি-পা বা প্রধান ছিলেন।


title: য়ে-শেস-ছোস-'ফেল

text: য়ে-শেস-ছোস-'ফেল তিব্বতের খাম্স অঞ্চলের দার-র্ত্সে-ম্দো () নামক স্থানে জন্মগ্রহণ করেন। যৌবনে তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৮০ খ্রিষ্টাব্দে তিনি দ্গা'-ল্দান বৌদ্ধবিহারের বিরাশিতম প্রধান হিসেবে নির্বাচিত হন এবং সাত বছর এই পদে থাকেন।


title: ব্যাং-ছুব-নাম-ম্খা'

text: ব্যাং-ছুব-নাম-ম্খা' () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিরাশিতম দ্গা'-ল্দান-খ্রি-পা বা প্রধান ছিলেন।


title: ব্যাং-ছুব-নাম-ম্খা'

text: ব্যাং-ছুব-নাম-ম্খা' তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৮৬ খ্রিষ্টাব্দে তিনি দ্গা'-ল্দান বৌদ্ধবিহারের তিরাশিতম প্রধান হিসেবে নির্বাচিত হন এবং পাঁচ বছর এই পদে থাকেন।


title: অ্যালবার্ট বারনার্ড ফ্র্যাঙ্ক

text:
অ্যালবার্ট বারনার্ড ফ্র্যাঙ্ক (১৭ জানুয়ারী, ১৮৩৯, ড্রেসডেন - ২৭ সেপ্টেম্বর, ১৯০০, বার্লিন) ছিলেন একজন জার্মান জীববিজ্ঞানী। তিনি ১৮৮৫ সালে মাইকোরাইজা শব্দটির প্রচলন করেন।
ব্যাকটেরিয়াল গণ "Frankia" এবং পরিবার "Frankiaceae" এর নামকরণ তাঁর নামানুসারে করা হয়েছে। যে উদ্ভিদ প্রজাতি তিনি বর্ণনা করেছেন, সেই প্রজাতির বৈজ্ঞানিক নামকরণে তাঁর নামের সংক্ষিপ্ত রূপ হিসেবে A.B.Frank উল্লেখ থাকে।


title: ব্লো-ব্জাং-ত্শুল-খ্রিম্স

text: ব্লো-ব্জাং-ত্শুল-খ্রিম্স () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুরাশিতম দ্গা'-ল্দান-খ্রি-পা বা প্রধান ছিলেন।


title: ব্লো-ব্জাং-ত্শুল-খ্রিম্স

text: ব্লো-ব্জাং-ত্শুল-খ্রিম্স তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৯০ খ্রিষ্টাব্দে তিনি দ্গা'-ল্দান বৌদ্ধবিহারের চুরাশিতম প্রধান হিসেবে নির্বাচিত হন এবং সাত বছর এই পদে থাকেন।


title: ব্লো-ব্জাং-ত্শুল-খ্রিম্স-দ্পাল-ল্দান

text: ব্লো-ব্জাং-ত্শুল-খ্রিম্স-দ্পাল-ল্দান () (১৮৩৯-১৯০০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় খ্রি-ব্যাং রিন-পো-ছে () উপাধিধারী লামা এবং দ্গা'-ল্দান বৌদ্ধবিহারের পঁচাশিতম দ্গা'-ল্দান-খ্রি-পা বা প্রধান ছিলেন।


title: ব্লো-ব্জাং-ত্শুল-খ্রিম্স-দ্পাল-ল্দান

text: ব্লো-ব্জাং-ত্শুল-খ্রিম্স তিব্বতের ১৮৩৯ খ্রিষ্টাব্দে স্তোদ-লুং-রাগ-স্কোর () নামক স্থানে জন্মগ্রহণ করেন। শৈশবে তাঁকে ব্যাং-ছুব-ছোস-'ফেল () নামক প্রথম খ্রি-ব্যাং রিন-পো-ছে () উপাধিধারী লামার পুনর্জন্ম রূপে চিহ্নিত করা হয়। যৌবনে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৮৯৬ খ্রিষ্টাব্দে তিনি দ্গা'-ল্দান বৌদ্ধবিহারের পঁচাশিতম প্রধান হিসেবে নির্বাচিত হন এবং পাঁচ বছর এই পদে থাকেন।


title: শ্যামলী

text: শ্যামলী () নিরুপমা দেবীর উপন্যাস অবলম্বনে অজয় কর পরিচালিত বাংলা সিনেমা। এতে নাম ভুমিকায় অভিনয় করেন কাবেরি বসু। আর নায়কের চরিত্রে অভিনয় করেন উত্তম কুমার। নিতিন ভট্টাচার্যের নাট্যরূপে এটি ১৯৫৬ সালে নির্মিত হয়।


title: নিরুপমা দেবী

text: নিরুপমা দেবী () (৭ মে, ১৮৮৩ - ৭ জানুয়ারী, ১৯৫১) পশ্চিম বঙ্গের মুর্শিদাবাদ জেলার বহরমপুরে জন্মগ্রহণকারী কথাসাহিত্য লেখিকা। তার সাহিত্যিক ছদ্মনাম ছিল "শ্রীমতী দেবী"। নিরুপমা দেবীর পিতা নফর চন্দ্র ভট্ট, বিচার বিভাগীয় কর্মচারী ছিলেন। তিনি বাড়িতে শিক্ষিত হয়েছিলেন।


title: নিরুপমা দেবী

text: প্রথম উপন্যাস উচ্ছৃঙ্খল। অন্যান্য রচনার মধ্য রয়েছে:


title: নিরুপমা দেবী

text: নিরুপমা দেবী সাহিত্যে তার অবদানের স্বীকৃতিস্বরুপ কলকাতা বিশ্ববিদ্যালয় থেকে ১৯২৮ সালে 'ভুবনমোহনি স্বর্ণ পদক' এবং ১৯৪৩ সালে 'জগত্তারিনি স্বর্ণ পদক' লাভ করেন।


title: কাবেরি বসু

text: কাবেরি বসু () ১৯৫০ ও ১৯৬০ এর দশকে বাংলা সিনেমার নেতৃস্থানীয় অভিনেত্রী ছিলেন। তিনি তার সৌন্দর্য ও অভিনয় প্রতিভার জন্য প্রশংসিত হন। মাত্র ৩৯ বছর বয়সে দার্জিলিং থেকে ফেরার পথে দুর্ঘটনায় মারা যান।


title: কাবেরি বসু

text:
তার উল্লেখযোগ্য ছবির মধ্য রয়েছে নগর দর্পণ (১৯৭৫), যে যেখানে দাঁড়িয়ে (১৯৭৪), আমি সে ও সখা (১৯৭৪), অরণ্যের দিনরাত্রি (1969),
শ্যামলী (১৯৫৬), মধুমালতি (১৯৫৭), রাইকমল (১৯৫৫), দেবিমালিনি (১৯৫৫), পরাধীন (১৯৫৬), শঙ্কর নারায়ণ ব্যাংক (১৯৫৬)। তিনি উত্তম কুমারের বিপরিতে শ্যামলী ছবিতে এবং সত্যজিৎ রায় এরপরিচালনায় অরণ্যের দিনরাত্রি চলচ্চিত্রে অভিনয় করেন।


title: নজদ

text: নজদ (আরবী نجد ) হচ্ছে সৌদি আরবের মধ্যবর্তী অঞ্চল। ওয়াহাবী আন্দোলন এর জন্মস্থান হিসেবে নজদ এলাকা বিশেষ প্রসিদ্ধ।]]. সৌদি আরবের মোট জনসংখ্যার ২৮ শতাংশ নজদ অঞ্চলে বাস করে এবং এদের বেশিরভাগ ওহাবীপন্থী।. রিয়াদ, আল কাশেম এবং হাইল এলাকা নিয়ে নজদ অঞ্চল গঠিত। নজদবাসীগণ সৌদি আরবে সংখ্যালঘু।. কারণ নজদ প্রত্যন্ত এলাকায় অবস্থিত।


title: নজদ

text: আরবী শব্দ নজদ অর্থ হচ্ছে উচ্চ ভূমি। একদা আরবের অঞ্চলের বিস্তীর্ণ উচু অঞ্চলকে বোঝাতে নজদ ব্যবহার করা হতো, কিন্তু মধ্যাঞ্চলের এই উচু ভূমি কালের পরিক্রমায় নজদ নামে পরিচিতি লাভ করে। নজদের পশিচমে হেজাজ ও ইয়েমেন, পূর্বে পূর্ব আরব এবং উত্তরে ইরাক ও সিরিয়া অবস্থিত।


title: নজদ

text: নজদের সব থেকে বড় শহর রিয়াদ যা সৌদি আরবেরও সব থেকে বড় শহর। ২০০৯ সালে সৌদি আরবের সব থেকে বড় শহরের লোকসংখ্যা ছিলো ৪৭ লক্ষ মাত্র। বুরাইদাহ, উনাইযাহ, আর রাস নজদ এলাকার অন্যতম শহর।) ক্ষুদ্র শহর ও গ্রামের মধ্যে আছে সুদাইর, আল খারজ, দাওয়াদমি, আফিফ, আল মাজমাআহ, শাকরা, থারমাডাআ, ধুরমা, আল গাওয়াইয়াহ, আল হারিক, হতাত বনি তামিম, লায়লা, আস সুলাইয়ি এবং ওয়াদি আদ দাওয়াসির।


title: নজদ

text: ইসলামের বিশুদ্ধ চর্চা ও বর্ণনার জন্য নজদ অঞ্চল প্রসিদ্ধ। এই অঞ্চলে ওহাবী মতবাদ বা সালাফি মতবাদ জন্ম ও বিকাশ লাভ করে।


title: নজদ

text: বিশ শতকের প্রথম দিকে নজদ থেকে মোটা উলের পোশাক তৈরী শুরু হয়।


title: নজদ

text: নজদের অধিবাসীগণ আরবীতে কথা বলে। তাদের আরবী ভাষা বেদুইনদের উপভাষা দ্বারা প্রভাবিত।


title: নজদ

text: "বাহিইয়াইহ নাখজাভানির প্রথম উপন্যাস 'দ্যা স্যাডলবাগ- এ ফ্যাবল ফর ডাউটারস এন্ড সিকারস' এ ১৮৪৪ থেকে ১৮৪৫ সালে মক্কা ও মদীনার মাঝে নজদ বরাবর তীর্থযাত্রী পথের বর্ণনা করা হয়েছে।


title: বেলফোর ঘোষণা

text:
বেলফোর ঘোষণা (তারিখ ২ নভেম্বর ১৯১৭) হল ব্রিটিশ ইহুদি সম্প্রদায়ের একজন নেতা ব্যারন রথচাইল্ডের কাছে যুক্তরাজ্যের পররাষ্ট্র সচিব আর্থার জেমস বেলফোরের লেখা একটি চিঠি। জায়নিস্ট ফেডারেশন অব গ্রেট ব্রিটেন এন্ড আয়ারল্যান্ড নামক সংগঠনের কাছে পাঠানোর জন্য চিঠিটি তাকে দেয়া হয়।
একসপ্তাহ পর ৯ নভেম্বর ১৯১৭ চিঠিটি পত্রিকায় প্রকাশিত হয়। "বেলফোর ঘোষণা" পরবর্তীতে উসমানীয় সাম্রাজ্যের সাথে সেভ্রেস শান্তি চুক্তি ও ফিলিস্তিনের মেন্ডেটে অন্তর্ভুক্ত করা হয়। মূল কপিটি ব্রিটিশ লাইব্রেরীতে সংরক্ষিত আছে।


title: বেলফোর ঘোষণা

text:
১৯১৪ সালে ইউরোপে ত্রিপক্ষীয় আতাত (ব্রিটেন, ফ্রান্স ও রুশ সাম্রাজ্য) ও অক্ষশক্তির মধ্যে (জার্মানি, অস্ট্রিয়া-হাঙ্গেরি, একই বছরে কিছুকাল পর উসমানীয় সাম্রাজ্য এতে যোগ দেয়) যুদ্ধ বেধে যায়। পশ্চিম রণাঙ্গনের যুদ্ধ একটি অচলাবস্থা সৃষ্টি করে। জোনাথন স্কিনার লিখেছেন:
Thus the view from Whitehall early in 1916: If defeat was not imminent, neither was victory; and the outcome of the war of attrition on the Western Front could not be predicted. The colossal forces in a death-grip across Europe and in Eurasia appeared to have canceled each other out. Only the addition of significant new forces on one side or the other seemed likely to tip the scale. Britain's willingness, beginning early in 1916, to explore seriously some kind of arrangement with "world Jewry" or "Great Jewry" must be understood in this context.


title: উমা দাশগুপ্ত

text: ঊমা দাশগুপ্ত একজন ভারতীয় বাঙালি অভিনেত্রী যিনি সত্যজিত রায়ের পথের পাঁচালী (১৯৫৫) সিনেমায় ছোট্ট দূর্গা চরিত্রে অভিনয় করেন।


title: উমা দাশগুপ্ত

text: ১২ বছর বয়সে তার স্কুলের সহকারী প্রধান শিক্ষক, তাদের সাধারণ বন্ধু আশিস বর্মণকে ঊমার নাম প্রস্তাব করেন। সুবীর বন্দ্যোপাধ্যায় - যিনি অপু ত্রয়ীতে মুখ্য অভিনেতা, তার মত ঊমার এটি প্রথম চলচ্চিত্র ছিল।


title: উমা দাশগুপ্ত

text: তিনি কলকাতা বিশ্ববিদ্যালয়ের অধীনে কলকাতার 'যোগমায়া দেবী কলেজ' থেকে স্নাতক পাস করেন।


title: ওয়াহাবী আন্দোলন

text: ওয়াহাবী আন্দোলন (আরবীঃ وهابية ওয়াহাবিয়াহ) হচ্ছে ধর্মীয় আন্দোলন বা ইসলামের একটি শাখাগোষ্ঠী যা অর্থোডক্স, অতিচরমপন্থী," অস্টেরে, মৌলবাদী, বিশুদ্ধবাদী," একেশ্বরবাদীর উপাসনার জন্য ইসলামী পূনর্জাগরণ, চরমপন্থী আন্দোলন ইত্যাদি নামে পরিচিত। ইবনে তাইমিয়া এবং আহমাদ ইবনে হানবাল এর শিক্ষায় উদ্ধুদ্ধ হয়ে এই মতবাদে বিশ্বাসীরা ইসলামের মূলধারা থেকে বিচ্যুতদেরকে কোরআন ও হাদিসের বর্ণিত পথে ফিরিয়ে নিয়ে যেতে চায়।


title: ওয়াহাবী আন্দোলন

text: বিশ্বের ওয়াহাবী মতবাদে বিশ্বাসীদের মধ্যে সংখ্যাগরিষ্ঠ অংশ কাতার, সংযুক্ত আরব আমিরাত এবং সৌদি আরবে বাস করে। সৌদি আরবের ২২.৯%, কাতারের ৪৬.৮৭%, আমিরাতের ৪৪.৮%, বাহরাইনের ৫.৭%, কুয়েতের ২.১৭% জনগণ ওয়াহাবী পন্থী। সৌদি আরবের ওয়াহাবী পন্থী লোকের বেশীর ভাগ নজদ অঞ্চলে বাস করে। সৌদি আরব, কাতার, শারজাহ এবং রাস আল খাইমাহ তে ইসলামের অফিশিয়াল সংস্করণ হচ্ছে ওয়াহাবী মতবাদ। এদেরকে আহলে হাদীস, সালাফি ও বলা হয়ে থাকে।


title: ওয়াহাবী আন্দোলন

text: Muhammad ibn ʿAbd al-Wahhab (আরবি: محمد بن عبد الوهاب;বাংলায়: মুহাম্মদ ইবনে আব্দুল ওয়াহাব) (জন্ম ১৭০৩ খ্রিস্টাব্দে, মৃত্যু ১৭৯২ খ্রিস্টাব্দে) একজন ইসলামিক সালাফি পন্ডিত এবং ওয়াহাবি আন্দোলনের প্রতিষ্ঠাতা।উনার জন্ম নজদ প্রদেশে (বর্তমান রিয়াদ)।মূলত উনার নামানুসারে এই আন্দোলনের নাম হয়েছে।


title: ওয়াহাবী আন্দোলন

text: ২০১৮ সালের ২২ মার্চ যুক্তরাষ্ট্রে সফরে দ্য ওয়াশিংটন পোস্টকে দেওয়া সৌদি প্রিন্স ডিনাইস কুশনার ইজ ইন হিজ পকেট শীর্ষক ৭৫ মিনিটের এক সাক্ষাৎকারে মুহাম্মদ বিন সালমান বলেন, স্নায়ুযুদ্ধের সময় পশ্চিমা দেশগুলোর অনুরোধে তৎকালীন সোভিয়েত ইউনিয়নকে মোকাবেলায় সৌদি আরব মুসলিম দেশগুলোতে ওয়াহাবি মতবাদ বিস্তারে অর্থায়ন করে।এর লক্ষ্য ছিল, মুসলিম বিশ্বে প্রভাব বিস্তারের লড়াইয়ে পশ্চিমাদের জয়লাভ করা।


title: ওয়াহাবী আন্দোলন

text: রাশিয়াভিত্তিক স্পুটনিক নিউজ, আরটিসহ বিশ্বের আরো কয়েকটি গণমাধ্যমে এ খবর প্রকাশিত হয়।


title: দারসে নিজামি

text: দারসে নিজামি () হল সেলজুক সাম্রাজ্যের উজির নিজামুল মুলক কর্তৃক প্রণিত শিক্ষা পাঠ্যক্রম। ১০৬৫ সালে বাগদাদের নিজামিয়া মাদ্রাসায় প্রথম এই পাঠ্যক্রম চালু হয়।[http://weekly.ahram.org.eg/2003/634/bo2.htm [1]] নিজামুল মুলক আল-গাজ্জালিকে নিজামিয়া মাদ্রাসার অধ্যাপক হিসেবে নিযুক্ত করেছিলেন। এসময় গাজ্জালির বয়স ছিল ৩৩ বছর।


title: দারসে নিজামি

text: এ মাদ্রাসায় বিনামূল্যে শিক্ষাদান করা হত। এটিকে মধ্য যুগের সবচেয়ে বৃহৎ বিশ্ববিদ্যালয় ধরা হয়। বার্বার আলমোহাদ রাজবংশের প্রতিষ্ঠাতা ইবনে তুমারত এই মাদ্রাসায় ইমাম গাজ্জালির অধীনে শিক্ষালাভ করেন বলে মত রয়েছে। নিজামুল মুলকের জামাতা মুগাতিল ইবনে বাকরিকে এখানে নিযুক্ত করা হয়েছিল। ১০৯৬ সালে ইমাম গাজ্জালি নিজামিয়া মাদ্রাসা ত্যাগ করেন। এসময় এখানে ৩০০০ ছাত্র ছিল। ১১১৬ সালে মুহাম্মদ আল শাহরাস্তানি নিজামিয়া মাদ্রাসায় শিক্ষকতা করেন। ১১৭০ এর দশকে বাহাউদ্দিন মসুলে শিক্ষাদানের উদ্দেশ্যে যাওয়ার পূর্ব পর্যন্ত এখানে শিক্ষাদান করেছিলেন।


title: বৌধায়ন

text:
বৌধায়ন (খ্রিস্টপূর্ব ৮০০ শতক) একজন ভারতীয় গণিতবিদ ছিলেন। তিনি ‘বৌধায়ন সুত্র’ নামক গ্রন্থের লেখক। তিনি বিখ্যাত কিছু গানিতিক কাজ করেন।এর মধ্যে প্রায় নির্ভুল ভাবে পাই এর মান নির্ণয় এবং আরেকটি কাজ করেন যেখানে ‘পিথাগোরাসের উপপাদ্যের’ একটি আলাদা সমাধান দেখানো হয়।
বৌধায়ন সুত্রের সুত্র গুলো কৃষ্ণ যজুর্বেদের তৈত্তরিয় শাখার সাথে সম্পর্ক যুক্ত। এই সুত্র গুলো ছয়টি ভাগে বিভক্ত।


title: বৌধায়ন

text:
বৌধায়নের সব থেকে সেরা কাজ পিথাগোরাসের উপপাদ্যের বিকল্প প্রমাণ। পিথাগোরাসের জন্মেরও কয়েকশত বছর আগে বৌধায়ন এই উপপাদ্যটির মত একটি উপপাদ্য লেখেন।
বৌধায়ন সূত্র এবং সুল্বা সুত্রে তিনি লিখেছেন,


title: বৌধায়ন

text: "dīrghasyākṣaṇayā rajjuḥ pārśvamānī,tiryaḍam mānī,


title: বৌধায়ন

text: cha yatpṛthagbhūte kurutastadubhayāṅ karoti"


title: বৌধায়ন

text: এটাই পিথাগোরাসের উপপাদ্যের আদি রেকর্ড।


title: বৌধায়ন

text: বৌধায়ন আরেকটি সমস্যার সমাধান করেছিলেন। তা হল একটি বৃত্ত তৈরি করা যার ক্ষেত্রফল একটি বর্গের ক্ষেত্রফলের সমান হবে। একে ইংরেজিতে circling the squar বলে।


title: বৌধায়ন

text: বৌধায়ন ২ অংকটিকে বর্গমূল করার চেষ্টা করেছিলেন।যার মান পেয়েছিলেন ১.৪১৪২১৬ এবং দশমিকের পর পাঁচ অঙ্ক পর্যন্ত সঠিক ছিল।


title: আই.এইচ.এইচ. (তুর্কি এন.জি.ও.)

text: আইএইচএইচ হিউমেনটেরিয়ান রিলিফ ফাউন্ডেশন (বাংলা: মানবকল্যাণমুখী ত্রাণ সংস্থা) হল ১৯৯২ সালে প্রতিষ্ঠিত একটি তুর্কি এনজিও দাতা সংস্থা যার সদস্যগণ হলেন প্রধানত তুর্কি মুসলিম এবং এরা বর্তমানে ১০০টিরও অধিক দেশে সক্রিয়ভাবে কর্মরত আছেন|


title: গ্সের-বুম-স্ক্রুগ-পা

text: গ্সের-বুম-স্ক্রুং-পা (, ) ছিল চিং সম্রাট চিয়ানলোং দ্বারা ১৭৯৩ খ্রিষ্টাব্দে প্রবর্তিত তিব্বতের অবতারী লামাদের চিহ্নিতকরণের একটি প্রক্রিয়া। এই প্রক্রিয়ায় লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত নেওয়া হয়।


title: গ্সের-বুম-স্ক্রুগ-পা

text: তিব্বতে অবতারী লামাদের পুনর্জন্ম চিহ্নিতকরণের প্রক্রিয়া বহুকাল ধরে চলে এসেছে। সাধারণতঃ সবচেয়ে প্রতিভাবান শিশুদেরকেই অবতারী লামা হিসেবে চিহ্নিত করা হত কিন্তু অষ্টাদশ শতাব্দীর মধ্যভাগে এই পদ্ধতিতে প্রচন্ড পরিমাণে স্বজনপোষণ দেখা দেয়। লাদাখের রাজপরিবারের এক রাজকন্যার পুত্র ষষ্ঠ পাঞ্চেন লামার দুই ভ্রাতাই অবতারী লামা ছিলেন। তাঁদের মধ্যে একজন ভ্রাতা মি-ফাম-ছোস-গ্রুব-র্গ্যা-ম্ত্শো () ছিলেন দশম ঝ্বা-দ্মার-পা () উপাধিধারী বৌদ্ধ লামা। তাঁর ভগিনীকেও র্দো-র্জে-ফাগ-মো () উপাধিধারী মহিলা অবতারী ভিক্ষুণী হিসেবে চিহ্নিত করা হয়। ষষ্ঠ পাঞ্চেন লামা পরবর্তীকালে অষ্টম দলাই লামাকে চিহ্নিত করেন, যিনি ষষ্ঠ পাঞ্চেন লামার ভ্রাতুষ্পুত্রকেই পরবর্তী পাঞ্চেন লামা হিসেবে চিহ্নিত করেন। ষষ্ঠ পাঞ্চেন লামা মৃত্যুবরণ করলে চিং সম্রাট চিয়ানলোং তাঁর ভাই বোনদের প্রচুর পরিমাণে সোনা উপহার দেন। কিন্তু মি-ফাম-ছোস-গ্রুব-র্গ্যা-ম্ত্শো সম্পত্তির ভাগে অসন্তুষ্ট হয়ে দ্গে-লুগ্স ধর্মসম্প্রদায়ের সঙ্গে বিরোধিতা শুরু করেন ও নেপাল পালিয়ে যান। তিনি নেপালের রাজাকে তিব্বত আক্রমেণে প্ররোচনা দিলে গোর্খা বাহিনী ১৭৮৮ ও ১৭৯১ খ্রিষ্টাব্দে দুইবার তিব্বত আক্রমণ করেন যার ফলে সপ্তম পাঞ্চেন লামা পালিয়ে যেতে বাধ্য হন। কিন্তু চীনা সেনাবাহিনী তিব্বতে এসে গোর্খা বাহিনীকে নেপাল সীমান্ত পর্যন্ত হঠিয়ে দিতে সক্ষম হয় এবং ঝ্বা-দ্মার-পা উপাধি প্রদান নিষিদ্ধ করা হয়। এই যুদ্ধের ফলে চিং সম্রাট চিয়ানলোং যুদ্ধের কারণ হিসেবে অবতারী লামাদের স্বজনপোষণকে দায়ী করেন ও তিব্বত শাসনের জন্য উনত্রিশটি নির্দেশিকা জারী করেন। এর মধ্যে একটি নির্দেশে তিনি লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত গ্রহণ করেন।


title: গ্সের-বুম-স্ক্রুগ-পা

text: চিং সম্রাট চিয়ানলোং তিব্বত ও মঙ্গোলিয়ার দ্গে-লুগ্স সম্প্রদায়ের অবতারী লামাদের পুনর্জন্ম চিহ্নিতকরণের জন্য দুইটি সোনার পাত্র প্রদান করেন। তিব্বতের লামাদের পুনর্জন্ম চিহ্নিতকরণের জন্য একটি পাত্রকে লাসা শহরের জোখাং মন্দিরে এবং মঙ্গোলিয়ার লামাদের পুনর্জন্ম চিহ্নিতকরণের জন্য অপর পাত্রটিকে বেজিং শহরের ইয়োনহেগোং বৌদ্ধবিহারে রাখা হয়। পাত্রটিকে জোখাং মন্দির থেকে পোতালা প্রাসাদে নিয়ে এসে চিয়ানলোংয়ের ছবির সামনে রেখে দেওয়া হত। ত্রয়োদশ দিনে তিব্বতের রাজপ্রতিনিধি ও চিং সাম্রাজ্যের আম্বান নামক প্রতিনিধিরা পাত্রে তিনজন প্রার্থীর নাম তিনটি ধাতব প্লেটে হান, মাঞ্চু, মঙ্গোল ও তিব্বতী ভাষায় লিখে রেখে দিতেন এবং একটি অনুষ্ঠানের পর এই তিনটি নামের মধ্য থেকে লটারির মাধ্যমে পরবর্তী অবতারী লামার নাম ঘোষণা করতেন। যদি এই নির্বাচনের সময় একজন প্রার্থীর নাম থাকে, তবে সোনার প্লেটে একটি ধাতব পাত্রে তাঁর নাম লিখে অপর একটি প্লেট কারোর নাম না লিখে সোনার পাত্রে রেখে দেওয়া হত। যদি লটারীতে খালি প্লেট উঠত, তবে সেই প্রার্থীকে পুনর্জন্ম রূপে চিহ্নিত করা হত না এবং নতুন করে প্রার্থী খুজতে হত।


title: আশারায়ে মুবাশশারা

text: আশারায়ে মুবাশশারা বলতে বোঝায় মুহাম্মদ (সা) এর দশজন সাহাবীকে হাদিস অণুযায়ী যারা জীবদ্দশায় জান্নাতের প্রতিশ্রুতি পেয়েছিলেন। তারা সুন্নিদের কর্তৃক স্বীকৃত। শিয়ারা এ বিশ্বাস ধারণ করে না। তাঁদের নাম যথাক্রমে-


title: লাত

text: লাত বা আল-লাত (আরবী: اللات) ছিলেন আরবের প্রাক-ইসলামী যুগের একজন দেবী। তিনি মক্কার তিনজন প্রধান দেবীর একজন। মুসলমানদের পবিত্র ধর্মগ্রন্থ কুরআন শরীফের ৫৩ নম্বর সুরা নজমের ১৯ নম্বর আয়াত বা বাক্যে লাতের কথা বর্ণিত হয়েছে যা থেকে জানা যায় ইসলাম পূর্ববর্তী সময়ে আরবের অধিবাসীগন মানাত ও উজ্জার সাথে লাতকে আল্লাহর মেয়ে হিসেবে বিবেচনা করত।


title: লাত

text: মুহাম্মদ (সঃ) এর নির্দেশে তায়েফ এ লাতের মন্দির গুড়িয়ে দেয়া হয়। তায়েফের গোত্রবাসীদের ক্ষমা করার পূর্বে লাতের মূর্তি ধ্বংস করার দাবী করেছিলেন মুহাম্মদ (সঃ)।


title: লাত

text: পুরাতন উৎস থেকে জানা যায় আল-লাত ছিলো মেসোপটেমীয়দের পাতালের দেবী, যিনি এরেশকিগাল নামে পরিচিত, কার্থেজে তাকে আল্লাতু নামে ডাকা হতো।


title: লাত

text: পেত্রার নবতাঈগণ এবং হাত্রার জনসাধারণ লাতের পূজা করতো। তাকে গ্রীক দেবী এথেনা ও টাইচি এবং রোমান দেবী মিনার্ভার সাথে তুলনা করা হতো। প্রাচীন পূঁথিতে তাকে মহান দেবী নামে সম্বোধন করা হয়েছে।


title: লাত

text:
গ্রীক ঐতিহাসিক হেরোডোটাস খ্রিষ্টপূর্ব ৫ম শতকে তার লেখায় লাতকে আফ্রোদিতির সমতুল্য বলে উল্লেখ করেছেন।
হেরোডোটাসের মতানুসারে প্রাচীন আরবগণ দুইজন ঈশ্বরে বিশ্বাস করতঃ They believe in no other gods except Dionysus and the Heavenly Aphrodite; and they say that they wear their hair as Dionysus does his, cutting it round the head and shaving the temples. They call Dionysus, "Orotalt"; and Aphrodite, "Alilat".


title: লাত

text: আল কোরআনের সুরা নজমে উজ্জা এবং মানাতের সঙ্গে লাতকে উল্লেখ করা হয়েছে ১৯ নম্বর আয়াতে। আল কোরআন, সুরা নজম, আয়াত ১৯,২০


title: লাত

text: হিশাস্ম ইবনে আল কালবি লিখিত কিতাব আল আসনাম (মূর্তি সম্পর্কিত বই) থেকে জানা যায় ইসলাম পূর্ববর্তী যুগে আরবগণ বিশ্বাস করতেন লাত কাবা শরীফে বাস করেন। এবং সেখানেও তার একটি মূর্তি স্থাপিত ছিলো।


title: লাত

text: Her custody was in the hands of the Banū Attāb ibn Mālik of the Thaqīf, who had built an edifice over her. The Quraysh, as well as all the Arabs, venerated al-Lāt. They also used to name their children after her, calling them "Zayd al-Lāt" and "Taym al-Lāt". [...] Al-Lāt continued to be venerated until the Thaqīf embraced Islam, when the Apostle of God dispatched al-Mughīrah ibn-Shu‘bah, who destroyed her and burnt her temple to the ground.


title: লাত

text: তায়েফ বাসী লাতের পূজা করত। তাবুক যুদ্ধ পরিচালিত হওয়ার একই বছরে ৬৩০ খ্রিস্টাব্দে মুহাম্মদ (সঃ) এর নির্দেশে আবু সুফিয়ান ইবনে হার্বের নেতৃত্বে পরিচালিত অভিযানে তায়েফে "লাতের" মন্দির ধ্বংস করা হয়। এর পূর্বে ইসলাম ধর্ম গ্রহনকারী বনু হাওয়াজিন গোত্র মালিকের নেতৃত্রে তায়েফ অবরোধ করে রাখে।


title: কিতাব আল আশনাম

text: "'কিতাব আল আশনাম" (মূর্তির বই, Book of Idols) আরবের ঐতিহাসিক হিশাম ইবনে আল কালবি (জন্ম ৭৩৭- মৃত্যু ৮১৯ খ্রি.) রচিত একটি আরবী ভাষায় প্রকাশিত বই যেখানে প্রাচীন আরবে প্রচলিত বিভিন্ন ধর্ম এবং প্রথা সম্পর্কে বর্ণনা করা হয়েছে। কাবা শরীফে রক্ষিত লাত, উজ্জা, মানাত সহ বিভিন্ন দেবদেবীর বর্ণনা জানা যায় বইটিতে। বইটিতে আরবের শিরক (বহুশ্বেরবাদিতা) তুলে ধরা হয়েছে।


title: কিতাব আল আশনাম

text: আহমাদ জাকি পাশা নামের এক মিশরীয় ভদ্রলোক বইটি উদ্ধার করেন। তিনি দামাস্কের এক নিলাম থেকে বইটির পান্ডুলিপি কেনেন। International Congress of Orientalists এর ১৪ তম অধিবেশনে পাশা তার আবিষ্কারের কথা প্রকাশ করেন। ১৯৩৪ সালে পাশার মৃত্যুর পর তার অন্যান্য গুরুত্বপূর্ণ সংগ্রহের সাথে এই বইটিকে দেশকে দান করে দেয়া হয়। বাঙালী পাঠকের জ্ঞাতার্থে জানানো যায়, এই বইটি বাংলা সাহিত্যের প্রাচীনতম গ্রন্থ চর্যাপদেরও অনেক আগে রচিত।


title: ২০০২ কমনওয়েলথ গেমসে বাংলাদেশ

text: ২০০২ কমনওয়েলথ গেমসে বাংলাদেশ ৫ম বারের মত অংশগ্রহণ করে। এই জন্য অ্যাথলেটিকস এবং সাঁতারে পুরুষ ক্রীড়াবিদদের এবং শ্যুটিংয়ে মিশ্র দল পাঠায়। এই গেমসে বাংলাদেশ একটি স্বর্ণ পদক লাভ করে। এর আগে সর্বশেষ ১৯৯০ সালে অকল্যান্ডে, শ্যুটিংয়ে একটি স্বর্ণ ও রোপ্য পদক লাভ করেছিল বাংলাদেশ।


title: ২০০২ কমনওয়েলথ গেমসে বাংলাদেশ

text: শ্যুটিং:


title: হিশাম ইবনে আল কালবি

text: হিশাম ইবনে আল কালবি (৭৩৪খ্রি.-৮১৯খ্রি./২০৪ হিজরী) একজন আরবীয় ঐতিহাসিক যিনি ইবনে আল কালবী (আরবী: ابن الكلبي) নামের পরিচিত। তার পুরো নাম আবু আল মুনদির হিশাম বিন মুহাম্মদ বিন আল সাঈব বিন বিশর আর কালবি। তিনি কুফা নগরীতে ৭৩৭ খ্রিস্টাব্দে জন্মগ্রহণ করেন। তিনি তার জীবনের অধিকাংশ সময় বাগদাদ নগরীতে কাটিয়েছেন। তিনি তার পিতার মত প্রাচীন আরবের ঐতিহাসিক তথ্য সংগ্রহ করতেন। ফিহ্রিস্ট এর মতে তিনি ১৪০ খানা বই লিখেছেন। কিতাব আল আঘানিতে তার কাজের উল্লেখ পাওয়া যায়।


title: হিশাম ইবনে আল কালবি

text: হিশাম ইসমাইল এবং মুহাম্মদ এর মধ্যকার সম্পর্ক নির্ণয় করেন এবং সকল আরব ঈসমাইলের বংশধর ধারণা প্রচার করেন। তার লেখা বই জামহারাত আল নসীব ১৯৬৬ সালে জার্মান ভাষায় ড. ক্যাস্কেল অনুবাদ করেন (Das genealogische Werk des Hisam Ibn Muhammad al Kalbi))।


title: কিতাব আল আঘানি

text: কিতাব আল আঘানি (গানের বই, كتاب الأغاني, The Book of Songs) খ্রিস্টীয় দশম শতকের সাহিত্যিক আবু আল ফরজ আল ইস্ফাহানি কর্তৃক কবিতা ও গানের সংগ্রহ। এই বইটির আধুনিকে সংস্করণ ২০ খন্ডে প্রকাশিত হয়েছে। ১০ হাজার পৃষ্টার এই বইটি রচনা করতে আবু আল ফরজের ৫০ বছর সময় লেগেছিলো। এই বইয়ে তিনটি অংশ আছে। প্রথম অংশে খলিফা হারুন আল রশীদ এর পছন্দকৃত '১০০ সেরা গান', দ্বিতীয় অংশে রাজ রাজড়াদের রচনা এবং তৃতীয় অংশে লেখকের নিজের নির্বাচন করা গান আছে। এই বইয়ে জাহিলিয়া যুগ থেকে ৯ম শতক পর্যন্ত গান ও কবিতার সংগ্রহ আছে। আগের দিনের গান ও কবিতার রচয়িতাগণ ছন্দে নিজের পরিচয় ব্যক্ত করতেন। যেমন লালনের গানে দেখা যায়, "...লালন কি জাত সংসারে..."। এই কারণে কিতাব আল আঘানি ইতিহাস এবং সাহিত্য ইতিহাসের জন্য একটি প্রামান্য আকরিক গ্রন্থ। কিতাব আল আঘানি'র উপর অনেক গবেষণাপত্র প্রকাশিত হয়েছে।


title: ২০০৯ বাংলাদেশ ক্রিকেট দলের ওয়েস্ট ইন্ডিজ সফর

text: বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০০৯ সালের আন্তর্জাতিক মৌসুমে ওয়েস্ট ইন্ডিজ সফর করে। ৩ জুলাই, ২০০৯ তারিখ থেকে ২ আগস্ট, ২০০৯ তারিখ পর্যন্ত সফরে ওয়েস্ট ইন্ডিজ ক্রিকেট দলের বিপক্ষে দুই টেস্ট, তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে।


text: এ সময় ওয়েস্ট ইন্ডিজ ক্রিকেট বোর্ড ও ওয়েস্ট ইন্ডিজ খেলোয়াড় সমিতির মধ্যকার শ্রম অসন্তুষ্টির কারণে পুরো সিরিজে ওয়েস্ট ইন্ডিজ দলের প্রথম একাদশ মাঠে নামাতে পারেনি।


text: বাংলাদেশ দল খুব সহজেই দূর্বল ওয়েস্ট ইন্ডিজ দলকে কুপোকাত করে। টেস্ট সিরিজে ২-০ এবং একদিনের আন্তর্জাতিকে ৩-০ ব্যবধানে সিরিজ জয়ের স্বাদ আস্বাদন করে। টেস্ট সিরিজে বাংলাদেশ তাদের দ্বিতীয় ও তৃতীয় জয় পায়। পাশাপাশি বিদেশ সফরে সিরিজ জয়সহ প্রথমবারের মতো হোয়াইটওয়াশ করে। একদিনের আন্তর্জাতিকের সিরিজেও বাংলাদেশ টেস্টভূক্ত দলের বিপক্ষে বিদেশ সফরে জয় পায় ও হোয়াইটওয়াশ করতে সক্ষম হয়। ওয়েস্ট ইন্ডিজ কেবলমাত্র টুয়েন্টি২০ আন্তর্জাতিকে সিরিজ জয় পায়।


title: রোজী আফসারী

text: রোজী আফসারী (যিনি "রোজী সামাদ" নামেও পরিচিত; প্রকৃত নাম: শামীমা আক্তার রোজী) একজন বাংলাদেশী চলচ্চিত্র অভিনেত্রী ছিলেন। তিনি ১৯৬৪ সালে অভিনয় শুরু করেন এবং ২০০৫ সালে তার সর্বশেষ চলচ্চিত্র মুক্তি পায়।


title: রোজী আফসারী

text: শামীমা আক্তার রোজী ১৯৪৯ সালের ২৩ এপ্রিল লক্ষ্মীপুর জেলায় জন্মগ্রহন করেন।


title: রোজী আফসারী

text: বাংলাদেশী সিনেমার 'সুবর্ণ যুগ' খ্যাত সময়ে তিনি জনপ্রিয় অভিনেত্রী ছিলেন। তার শ্রেষ্ঠ চলচ্চিত্রগুলোর মধ্যে আছে "সূর্য গ্রহন", "সূর্য সংগ্রাম", "জীবন থেকে নেয়া", "তিতাস একটি নদীর নাম"। তার অভিনয় ব্যাপক দর্শক নন্দিত হয়। তার অনন্য উপস্থিতি প্রায়ই ছায়াছবির প্রধান আগ্রহের বিষয় ছিল।


title: রোজী আফসারী

text: ১৯৬২ সালে আব্দুল জব্বার খান পরিচালিত জোয়ার এলো দিয়ে শুরু। তবে প্রথম খ্যাতি অর্জন করেন নারায়ণ ঘোষ মিতা পরিচালিত "আলোর মিছিল" চলচ্চিত্রে অভিনয় করে। প্রায় ৪ দশক ধরে তিনি প্রায় ৩৫০টি চলচ্চিত্রে অভিনয় করেন। এর মধ্যে পাকিস্তানের 'জাগে হুয়া সাবেরা', 'পুনম কি রাত'সহ প্রায় ২৫টি উর্দু ছবি রয়েছে। তার অন্যান্য জনপ্রিয় চলচ্চিত্রের মধ্যে রয়েছে, "ওরা ১১ জন", "লাঠিয়াল", "এতটুকু আশা", "নীল আকাশের নীচে", "অশিক্ষিত", "প্রতিকার" ইত্যাদি। তার সর্বশেষ অভিনীত ছবি 'পরম প্রিয়' ২০০৫ সালে মুক্তি পেয়েছিল।


title: চিলারায়

text: চিলারায়() কোচ রাজবংশের সাহসী ও পারদর্শি সেনাপতি ছিলেন। তাঁর প্রকৃত নাম শুক্লধ্বজ। কমতা রাজ্যের প্রতিষ্ঠাপক বিশ্বসিংহ তাঁর পিতা ছিলেন। কোচ রাজবংশের রাজা নরনারায়ণ তাঁর ভাই ছিলেন। তিনি নরনারায়নের সুদক্ষ সেনাপতি ছিলেন।তিনি ঘুড়ির (অসমীয়া ভাষায় চিলা) বেগে রণ করিতেন বলে তাঁকে চিলারায় বলা হয়। দেওয়ান বা মন্ত্রীর পদে নিযুক্ত ছিলেন বলে তাঁর অপর নাম চিলারায় দেওয়ান। তিনি যুদ্ধে কছাড়ী, আহোম ও ভূটিয়া সৈন্যদের পরাস্ত করেছিলেন।


title: চিলারায়

text:
চিলারায়ের জন্ম হয় ১৫১০ সনে ।
চিলারায়ের ভাই নরনারায়ণ ও চিলারায় বারানস ক্ষেত্রে ব্রহ্মানন্দ বিশারদ নামক সন্ন্যাসী থেকে শিক্ষা গ্রহন করেছিলেন। তাঁরা বারানস থেকে শিক্ষা গ্রহন করে সকল হিন্দু ধর্মগ্রন্থ ও যুদ্ধ বিদ্যায় নিপুণ হন।


title: চিলারায়

text: চিলারায়ের পিতা বিশ্বসিংহ মৃত্যুর পূর্বে ভবিষৎ নির্ধারন করে রেখেছিলেন। সেইমতে, জেষ্ঠ পুত্র নরসিংহ বিদেশ যাওয়া, নরনারায়ণ নিজ দেশে রাজত্ব করা ও চিলারায়কে রণধর্ম পালন করার জন্য আদেশ দেন। ১৫৩৩ সনে বিশ্বসিংহের মৃত্যু হয়। সেইসময়ে নরনারায়ণ ও চিলারায় বারানসীতে শিক্ষা গ্রহন করিতেছিলেন। সুযোগ পেয়ে নরসিংহ রাজসিংহাসনে বসেন। রতনী ধাই নামক ব্যক্তি স্বর্গীয় রাজার আদেশ লঙ্ঘন হওয়া দেখে নাগভোগ নামক সন্ন্যাসীর হাতে চিঠি দিয়ে নরনারায়ণ ও চিলারায়কে রাজধানী আসার নির্দেশ করেন। রাজধানী পৌছে নরনারায়ন ও চিলারায় নরসিংহকে যুদ্ধে পরাস্ত করেন। ১৫৩৪ সনে নরনারায়ণ রাজসিংহাসনে বসেন । রাজ অভিষেক হওয়ার সময় চিলারায়ের নাম দেওয়া হয় সংগ্রাম সিংহ ।


title: চিলারায়

text:
নরনারায়ন সিংহাসনে বসে পিতৃ রাজ্য বিস্তার করার কল্পনা করেন। চিলারায়ের সাহায্যে নরনারায়ন রাজ্য বিস্তার করতে সক্ষম হয়। ১৫৬৩ সনের জুন মাসে চিলারায় আহোমের রাজধানী গড়গাঁও দখল করে। তিনি কাছাড় আক্রমণ করে রাজধানী মাইবং দখল কর। ফলস্বরুপ কছাড়ী রাজা কোচ রাজ্যের বশ্যতা স্বীকার করেন। কাছাড় জয় করে তিনি মণিপুর, শ্রী হট্ট, খাইরাম,চট্টগ্রাম, ডিমরুয়া ইত্যাদি রাজ্য জয় করেন। জয়ন্তীয়া রাজা, ত্রিপুরার রাজা ও সিলেটের রাজা তাঁর সৈন্যের হাতে মৃত্যুবরন করেন।
গৌড় রাজ্য আক্রমণের সময় চিলারায় বন্দী হন। কিন্তু তাঁর ব্যবহারে পরিতুষ্ট হয়ে গৌড় রাজমাতা তাঁকে মুক্তি দেন ও পাঁচটি কন্যার সহিত বিবাহ করান। বাহার বন্দ, শেরপুর, গয়বারী ও দহকনীয়া সর্বমোট পাঁচটি পরগনা যৌতুক হিসেবে প্রাপ্ত করেন । অন্য এক ইতিহাস মতে করতোয়া নদীর পূর্ব অংশে থাকা অঞ্চলসমূহ যৌতুক রুপে প্রাপ্ত করেন। সেই সময়ে তিনি পুরুষত্তম বিদ্যাবাগীশ, পীতাম্বর সিদ্ধান্ত ও বাগীশ নামক পণ্ডিতদের গৌড় রাজ্য থেকে সঙ্গে করে নিয়ে আসেন।


title: চিলারায়

text: চিলারায় ও নরনারায়ন শৈব ভক্ত ছিলেন। তাঁরা শিব-পার্বতীকে আরাধনা করার জন্য অসংখ্যা মন্দির প্রতিষ্ঠা করেন। কিন্তু চিলারায় মহাপুরুষ শংকরদেবের সান্নিধ্যে আসার পর শংকরদেব প্রচারিত বৈষ্ণব ধর্মের প্রতি মোহিত হন। অবশেষে নরনারায়ন মহাপুরুষ শংকরদেবের গুন পাণ্ডিত্যে মুগ্ধ হন ও রাজসভায় পণ্ডিতের স্থান দেন। চিলারায় পরিবার সহ বৈষ্ণব ধর্ম গ্রহণ করেন। মহাপুরুষ শ্রীমন্ত শংকরদেব চিলারায় ও নরনারায়নের সহযোগীতায় বৈষ্ণব ধর্ম প্রচার করেন।


title: চিলারায়

text: ১৫৭১ সনে বসন্ত রোগে চিলারায়ের মৃত্যু হয়।


title: চিলারায়

text: বীর চিলারায়ের স্মরনে ২০০৫ সন থেকে অসম সরকার তাঁর জন্মদিবসটিকে বীর চিলারায় দিবস হিসেবে পালন করার জন্য ঘোষণা করেন। তদুপরি সাহসিকতার পরিচয় দেওয়া ব্যক্তিদের বীর চিলারায় নামক পুরস্কার প্রদান করার সিদ্ধান্ত গ্রহণ করেন।


title: ভিভিয়ন ডীসেনা

text: ভিভিয়ন ডীসেনা হলেন একজন ভারতীয় টেলিভিশন অভিনেতা। "প্যার কী এ এক কহানী" ধারাবাহিকে তিনি অভয় রাইচন্দ নামে এক ভ্যাম্পায়ার চরিত্রে অভিনয় করেন। এই চরিত্রে অভিনয় করে তিনি বিশেষ খ্যাতি অর্জন করেন। এরপর তিনি "মধুবালা-এক ইশক্ এক জুনুন" ধারাবাহিকে ঋষভ কুন্দ্রা চরিত্রে দৃষ্টি ধামীর বিপরীতে অভিনয় করেন। বর্তমানে ভিভিয়ান কালারস্ টিভিতে "শক্তি - অস্তিত্ব কে এহশাস কী" ধারাবাহিকে প্রধান পুরুষ চরিত্রে অভিনয় করছেন।


title: সুচন্দা

text: সুচন্দা ( জন্মঃ ১৯ সেপ্টেম্বর, ১৯৪৭) যশোরে জন্ম নেয়া বাংলাদেশী চলচ্চিত্র অভিনেত্রী। তিনি ১৯৬০ এর দশকে অভিনয় জীবন শুরু করেন। তার ছোট বোন ববিতা ও চম্পা ঢালিউডের দুই অভিনেত্রী। অভিনেতা রিয়াজ তার চাচাত ভাই।


title: সুচন্দা

text: সুচন্দা ১৯৬৫ সালে অভিনয় শুরু করেন প্রখ্যাত অভিনেতা কাজী খালেকের একটা প্রামাণ্যচিত্রে। সুভাষ দত্ত পরিচালিত কাগজের নৌকা চলচ্চিত্রের মাধ্যমে ১৯৬৬ সালে তার চলচ্চিত্রে অভিষেক ঘটে। পরবর্তীকালে, ১৯৬৭ সালে হিন্দু পৌরাণিক কাহিনী নিয়ে চলচ্চিত্র বেহুলায় অভিনয় করেন। এতে তিনি রাজ্জাকের বিপরীতে অভিনয় করেন। তার সবচেয়ে উল্লেখযোগ্য ছবি "জীবন থেকে নেয়া"। এছাড়াও ৬০ এর দশকের শেষের দিকে গোলাম মুস্তফার বিপরীতে "চাওয়া পাওয়া", আজিমের বিপরীতে "নয়নতারা", রাজ্জাকের বিপরীতে "সুয়োরানী দুয়োরানী" এবং ৭০ এর দশকে "যে আগুনে পুড়ি", "কাচের স্বর্গ", "অশ্রু দিয়ে লেখা" তার উল্লেখযোগ্য চলচ্চিত্র। অভিনয়ের পাশপাশি তিনি চলচ্চিত্র প্রযোজনাও করেছেন। জহির রায়হানের জীবদ্দশায় "টাকা আনা পাই" ও "প্রতিশোধ" চলচ্চিত্র দুটি প্রযোজনা করেন। এছাড়াও "তিনকন্যা", "বেহুলা লখীন্দর", "বাসনা" ও "প্রেমপ্রীতি" চলচ্চিত্রগুলো প্রযোজনা করেন। তার পরিচালিত প্রথম সিনেমা ‘সবুজ কোট কালো চশমা’। ২০০৫ সালে স্বামী জহির রায়হানের ‘হাজার বছর ধরে’ উপন্যাসের আলোকে চলচ্চিত্র নির্মাণ করেন এবং সেরা প্রযোজক ও পরিচালক হিসেবে জাতীয় চলচ্চিত্র পুরস্কার পান।


title: চুনেন্‌ফা

text: চুনেন্‌ফা() আহোম সাম্রাজ্যের রাজা ছিলেন। তিনি রুদ্র সিংহের দ্বিতীয় পুত্র। তাঁর ভাতৃ শিব সিংহের মৃত্যুর পর তিনি আহোম রাজসিংহাসনে বসেন। তাঁর অপর নাম প্রমত্ত সিংহ। আহোম স্বর্গদেউ প্রমত্ত সিংহ দয়ালু রাজা ছিলেন। তাঁর রাজত্বকালে অসমে সুখ-শান্তি বিরাজিত ছিল। ১৭৪৫ সালে তিনি পিতার অনুসরনে পুনরায় জমির জরীপ কার্য ও লোকগননা আরম্ভ করেন। কারেং ঘর পুনঃনির্মাণ করান। ১৭৪৬ সনে তিনি রংঘর নির্মাণ করেন। রংঘর প্রাঙ্গনে বিহু নাচ, মহিষের যুদ্ধ, হাতির যুদ্ধ ইত্যাদি নানান ধরনের খেলার আয়োজন করা হত। রাজা ও রাজ্যের অন্যান্য উচ্চপদস্থ ব্যক্তিরা রংঘর থেকে খেলার আনন্দ উপভোগ করতেন। রাজা প্রমত্ত সিংহ তাঁর রাজত্বকালে বিভিন্ন মন্দির ও অট্টলিকা নির্মাণ করেন। গুয়াহাটির শুক্লেশ্বর দেবালয় ও উত্তর গুয়াহাটির রুদ্রেশ্বর দেবালয় তিনি নির্মাণ করেছেন। তিনি গুয়াহাটির হাজো নামক স্থানে গণেশ মন্দির নির্মাণ করেন। ১৭৫১ সনে প্রমত্ত সিংহের মৃত্যু হয়।


title: মালাউন

text: মালাউন একটি গালি যা বাংলাদেশে মূলত হিন্দুদের উদ্দেশ্য ব্যবহৃত হয়। মালাউন শব্দটি আরবী শব্দ "ملعون" থেকে উদ্ভূত যার অর্থ অভিশপ্ত বা আল্লাহর অভিশাপপ্রাপ্ত। অথবা আল্লাহর রহমত থেকে বিতারিত।


title: মালাউন

text: ১৯৪৬ সালে নির্মলকুমার বসু মোহনদাস করমচাঁদ গান্ধীর সঙ্গে নোয়াখালীতে সেবা কাজ করতে আসেন। তিনি লক্ষ করেন হিন্দুদের মালাউন বলে গালি দেওয়ার রীতি। ১৯৭১ সালের ২৬ মার্চ গণহত্যা চলাকালীন পাকিস্তানি সেনারা বিশিষ্ট বাঙালি হিন্দু অধ্যাপক ডঃ গোবিন্দ চন্দ্র দেব হত্যা করে। হত্যা করার পূর্বে তাঁকে মালাউন বলে সম্বোধন করে সেনারা। ১৩ই এপ্রিল সালাউদ্দিন কাদের চৌধুরী নিজে আর এক বিশিষ্ট বাঙালি হিন্দু দানবীর নূতনচন্দ্র সিংহকে নিজে গুলি করে হত্যা করেন। উপস্থিত মুসলমানরা নূতনচন্দ্র সিংহের মৃত্যুতে শোক প্রকাশ করলে তাদের ভর্ত্সনা করে তিনি বলেন, সামান্য একটা মালাউনের মৃত্যুতে এত শোক প্রকাশ করার কি আছে।


title: কিতাব ই আকদাস

text: কিতাব ই আকদাস বাহাই ধর্মের প্রবর্তক বাহাউল্লাহ কর্তৃক ১৮৫৩-১৮৭৩ খ্রিস্টাব্দের মধ্যে লিখিত! বাহাইদের প্রধান ধর্মগ্রন্থ। বাহাইগণ এটাকে মুসলমানদের কুরআন শরীফ এবং খ্রিস্টানদের বাইবেলের সমান বলে মনে করে। বইটি আরবীতে রচিত এবং এর নাম আল কিতাবু ই আকদাস ( الكتاب الأقدس)। কিন্তু এটার ফারসি নাম কিতাব ই আকদাস ( كتاب اقدس) অধিক প্রচলিত। বইটিকে অনেকসময় সর্বোচ্চ পবিত্র গ্রন্থ , আইনগ্রন্থ বা বুক অব আকদাস নামে ডাকা হয়। বলা হয়ে থাকে বইটি ১৮৭৩ সালের দিকে লেখা শেষ হয় কিন্তু উপাত্ত থেকে ধারণা করা হয় কিছু লেখা আগেই সম্পন্ন হয়েছিলো। বাহাউল্লাহ কিতাব ই আকদাসের কথা প্রকাশের পর এটা ইরানের বাহাই অনুসারীদের কাছে প্রেরণ করেন। ১৮৯০-৯১ খ্রিস্টাব্দে (১৩০৮ হিজরী সন) তিনি বইটি ভারতের বোম্বে (বর্তমান নাম মুম্বাই থেকে প্রকাশ করেন। কিতাব ই আকদাসকে বাহাই শিক্ষার মাতৃগ্রন্থ এবং ভবিষ্যত বিশ্ব সভ্যতার মানপত্র হিসেবে বর্ণনা করা হয়।


title: কিতাব ই আকদাস

text: ১৫ থেকে ৭০ বছর সকল বাহাইগণ প্রাত্যহিক উপাসনা করতে বাধ্য। পবিত্র হওয়ার পরে তারা নিজস্ব রীতি নীতির মাধ্যমে উপাসন সম্পন্ন করে। উপাসনার সময়ে তারা কিবলিহ (আরবীঃ قبلة কেবলা) এর দিকে মুখ করে থাকে। ইসরায়েল এ অবস্থিত বাহাউল্লাহ'র সমাধি হচ্ছে বাহাইদের কেবলা। যদিও বাহাইগণ বাহাউল্লাহর মাজারকে উপাসনা করে না। বাহাই মতে অসুস্থ, বিপদগ্রস্থ, মাসিক চলাকালীন নারী দৈনিক উপাসনা করার আওতামুক্ত।


title: কিতাব ই আকদাস

text: বাহাই মাস আলার ২ মার্চ থেকে ২০ মার্চ পর্যন্ত ১৫ থেকে ৭০ বয়সী সকল বাহাইগণ রোজা থাকতে বাধ্য। সূর্যোদয় থেকে সূর্যাস্ত পর্যন্ত মুসলমানদের মত তারা সকল প্রকার পানাহার থেকে বিরত থাকে। ভ্রমণকারী, অসুস্থ, গর্ভবতী, মাসিক চলাকালীন নারী অথবা কঠিন পরিশ্রমকারী ব্যক্তিদের বাহাই ধর্মে রোজা রাখার বিধান নেই। তবে নির্দিষ্ট এই মাসের বাইরে বাহাইগণ ঐচ্ছিক রোজা পালন করতে পারবেন।


title: কিতাব ই আকদাস

text: বাহাই ধর্ম গ্রন্থানুসারে মৃতদেহকে কবর দেয়ার বিধান রাখা হয়েছে। তারা মুসলমানদের মত মৃতদেহকে কেবলামুখী করে শুইয়ে কবর দেয়। তারা মৃতের উদ্দেশ্যে নামাজ পড়ে কিন্তু অন্য কোন অনুষ্ঠানের আয়জন করে না।


title: রাসেল ডোমিঙ্গো

text: রাসেল ক্রেগ ডোমিঙ্গো (; জন্ম: ৩০ আগস্ট, ১৯৭৪) দক্ষিণ আফ্রিকার পোর্ট এলিজাবেথে জন্মগ্রহণকারী দক্ষিণ আফ্রিকা জাতীয় ক্রিকেট দলের প্রধান কোচ। বিশ বছর বয়সে ঘরোয়া ক্রিকেটের ইস্টার্ন প্রভিন্স দলে খেলোয়াড় হিসেবে অন্তর্ভুক্তির চেষ্টা চালালেও তিনি ব্যর্থ হন। পরবর্তীকালে ক্রীড়া প্রশাসন ও বিপণন বিষয়ে ডিগ্রী অর্জন করে কোচিং কার্যক্রমে মনোনিবেশ ঘটান রাসেল ডোমিঙ্গো। মাত্র পঁচিশ বছর বয়সে ইস্টার্ন প্রভিন্স দলে পেশাদার কোচ হিসেবে মনোনীত হন।


title: রাসেল ডোমিঙ্গো

text: ক্রিকেটের প্রতিটি ধাঁপে নিজেকে সম্পৃক্ত করেন। আদ্রিয়ান বিরেল এ দলের কোচ হলে তিনি বি দলের কোচ হিসেবে যোগ দেন। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট প্রতিযোগিতায় দক্ষিণ আফ্রিকান দলে কোচের দায়িত্ব পালন করেন ডোমিঙ্গো। তৎকালীন জাতীয় দলের কোচ মিকি আর্থার ২২ বছর বয়সেই বয়সভিত্তিক দলে তাকে কোচিংয়ের সাথে সম্পৃক্ত করান। ২০০৫ সালে মিকি আর্থার জাতীয় দলের কোচ হলে ডোমিঙ্গোকে ওয়ারিয়র্সের প্রধান কোচের দায়িত্ব দেয়া হয়।


title: রাসেল ডোমিঙ্গো

text: ২০০৬ সালে ডোমিঙ্গো ওয়ারিয়র্সের কোচের জন্য মনোনীত হন। ২০০৫-০৬ মৌসুমে দলটি শেষদিকের তিনটি প্রথম-শ্রেণীর ক্রিকেট খেলাতেই হেরে যায়। ফলে ডোমিঙ্গো বিশেষজ্ঞ ব্যাটসম্যানের প্রয়োজনীয়তা অনুভব করে সাবেক ক্রিকেটার গ্যারি কার্স্টেনকে দলের পরামর্শক হিসেবে নিয়োগ দেন। ডোমিঙ্গো তিন-বছর মেয়াদী পরিকল্পনা প্রণয়ন করে ২০০৯-১০ পর্যন্ত ৪০ ওভারের স্ট্যান্ডার্ড ব্যাঙ্ক প্রো২০ ও ২০ ওভারের এমটিএন৪০ প্রতিযোগিতায় দলকে শিরোপা জয়ে সহায়তা করেন। দলকে সাত বছরের মধ্যে পাঁচবারই ফাইনালে পৌঁছিয়েছেন। এছাড়াও দল থেকে অর্ধ-ডজন খেলোয়াড় জাতীয় দলে খেলার সুযোগ পায়। ২০১০ সালের চ্যাম্পিয়ন্স লীগে ওয়ারিয়র্স রানার্স-আপ হয়েছিল।


title: রাসেল ডোমিঙ্গো

text: ২০০০-এর দশকে বব উলমার ও গ্রাহাম ফোর্ডের সাথে ড্রেসিং রুমে সময় ব্যয় করেন ও অভিজ্ঞতা অর্জন করেন। ফলশ্রুতিতে ক্রিকেট সাউথ আফ্রিকা ডোমিঙ্গোকে কোচ হিসেবে মনোনীত করে। ফোর্ড মাত্র সাতটি-প্রথম শ্রেণীর ক্রিকেটে অংশগ্রহণের অভিজ্ঞতা নিয়ে কোচিংয়ে অগ্রসর হলেও ডোমিঙ্গো ক্রিকেটে তেমন পারদর্শী ছিলেন না। কোচ হবার পিছনে গ্রাহাম ফোর্ডকে তিনি তার আদর্শ মনে করেন ও উদ্দীপনা যুগিয়েছেন। একই অবস্থানে থেকে দলের জয়-পরাজয়কে উপলদ্ধি করেছেন যা থেকে আমি শিখেছি - মন্তব্য ডোমিঙ্গোর। উভয়েই ক্রিকেটারের সম্মানের সর্বোচ্চ শিখরে অবস্থান না করেও অন্যভাবে সম্মান অর্জন করেছি।


title: রাসেল ডোমিঙ্গো

text: ভারত জাতীয় দলকে টেস্ট র‌্যাঙ্কিংয়ে ১নং স্থান অধিকারসহ বিশ্বকাপ ক্রিকেট জয়ে সহায়তাকারী গ্যারি কার্স্টেন ২০১১ সালে দক্ষিণ আফ্রিকার কোচ মনোনীত হন। তিনি ডোমিঙ্গোকে ফোনে তার সহকারী হবার জন্য নাম প্রস্তাবনা করেন। আন্তর্জাতিক ক্রিকেট অঙ্গনে ডোমিঙ্গোর কোন পদচারণাই ছিল না। ডিসেম্বর, ২০১২ সালে ডোমিঙ্গোকে দক্ষিণ আফ্রিকার টুয়েন্টি২০ দলের কোচ হিসেবে নিয়োগ দেয়া হয়। গ্যারি কার্স্টেন প্রধান কোচ থেকে পদত্যাগ করলে মে, ২০১৩ সালে তিনি দক্ষিণ আফ্রিকা দলের প্রধান কোচের মনোনয়ন পান।


title: কিতাব আল মিরাজ

text: কিতাব আল মিরাজ (আরবীঃ كتاب المعراج "উর্ধারোহনের বই, Book of the Ascension") মুহাম্মদ (সঃ) এর স্বর্গারোহনের কাহিনী বর্ণিত হয়েছে। এক রাতে তিনি মক্কা থেকে জেরুজালেম ভ্রমণ করেন। সাত অধ্যায়ে বিভক্ত কিতাব আল মিরাজ আরবী নাসখ লিপিতে লিখিত।


title: কিতাব আল মিরাজ

text: কিতাব আল মিরাজের লেখক আবুল কাশিম আবদাল করিম বিন হাওয়াজিন বিন আবদাল মালিক বিন তালহা বিব মুহাম্মদ আল কুশাইরি আল নিসাবুরি (أبو القاسم عبد الكريم بن هوازن بن عبد الملك بن طلحة بن محمد القشيري)। তার জন্ম ৩৭৬ হিজরী সন এবং মৃত্যু ৪৬৫ হিজরী সন। খ্রিস্টীয় ১৩ শতকের দ্বিতীয়ার্ধে বইটি লাতিন (Liber Scale Machometi) ও স্প্যানিশ ভাষায় এবং ১২৬৪ সালে পুরাতন ফরাসি ভাষায় অনুবাদ করা হয়। খ্রিস্টিয় ১৪ শতকে দান্তের লেখা অমর সৃষ্টি ডিভাইন কমেডির বর্ণনার সাথে কিতাব ই মিরাজের জাহান্নামের বর্ণনার মিল পাওয়া যায়। ধারণা করা হয় দান্তে এই বইটি থেকে অনুপ্রাণিত হয়েছিলেন।


title: কিতাব ই ইকান

text: কিতাব ই ইকান (আরবী: كتاب الإيقان ফারসি: كتاب ايقان "The Book of Certitude") বাহাই অনুসারীদের জন্য লিখিত একটি বই। একজন বাহাই পন্ডিত মত প্রকাশ করেছেন, "most influential Quran commentary in Persian outside the Muslim world,"। বইটিকে অনেক সময় বুক অব ইকান অথবা শুধুমাত্র ইকান বলা হয়। বইটি ১৮৬১ সালে বাহাউল্লাহ কর্তৃক কিছুটা আরবীতে এবং কিছুটা ফারসিতে লেখা। ১৮৮২ সালে এটি বোম্বে (মুম্বাই) থেকে প্রথম প্রকাশিত হয়। ইকান'ই প্রথম ছাপা হওয়া বাহাই গ্রন্থ। ১৯০৪ সালে ইকান ইংরেজীতে অনুবাদ করা হয়। এটাই বাহাউল্লার প্রথম ইংরেজীতে প্রকাশিত বই।


title: দার্শনিক শয়তানবাদ

text: দার্শনিক শয়তানবাদ বা লাভীয় শয়তানবাদ ( "লাভেয়ান স্যাটানিজম") একটি ধর্মীয় মতবাদ যা নাস্তিক শয়তানবাদ () বা আধুনিকপন্থী শয়তানবাদ হিসেবেও পরিচিত এবং যা কখনও শিথিলভাবে শ্রেণীভুক্ত স্যাটানিজম বা শয়তানবাদের একটি শাখা। এই মতবাদ ১৯৬৬ সালে অ্যান্টন লাভী () প্রতিষ্ঠা করেন এবং এটির মূল তত্ত্বসমূহ ১৯৬৯ সালে "দ্য স্যাটানিক বাইবেলে" () গ্রন্থস্থ হয়েছে। ব্যক্তিস্বাতন্ত্র্যবাদ, এপিকিউরীয়বাদ, ধর্মনিরপেক্ষতাবাদ, অহংবাদ ও আত্ম-দেবত্ববাদ () বা "আনাল হক" তত্ত্বের উপর ভিত্তিশীল এ শয়তানবাদের মূল বিশ্বাস ও দর্শনগুলো প্রকৃতিবাদ, সামাজিক ডারউইনবাদ এবং "লেক্স তালিওনিস" বা "চোখের পরিবর্তে চোখ" (; যে আরেকজনকে যেভাবে ক্ষতি করেছে তাকে সেভাবেই শাস্তিদান) নীতির একটি দৃষ্টিভঙ্গি প্রচার করেছে।


title: দার্শনিক শয়তানবাদ

text: লাভীয় শয়তানবাদ জাদুচর্চাকে গ্রহণ করে। জাদুচর্চাকে "বৃহত্তর জাদু" () ও "ক্ষুদ্রতর জাদু" () নামের দুটি পৃথক ধরণে অন্তর্ভুক্ত করা হয়। বৃহত্তর জাদু হচ্ছে রীতিসিদ্ধ চর্চা। এটাকে বিশেষ উদ্দেশ্যে কারো আবেগশক্তি প্রকাশ করতে আত্ম-রূপান্তরক মনোনাট্য () হিসেবে বোঝানো যেতে পারে। ক্ষুদ্রতর জাদু আকর্ষণের নিয়মের উপর ভিত্তিশীল এবং এটি অন্যকে নিয়ন্ত্রণ করতে একজনের স্বাভাবিক ক্ষমতার ব্যবহারে নিযুক্ত নিয়ন্ত্রণমূলক কৌশল দ্বারা গঠিত। লাভী তার "দ্য স্যাটানিক রিচ্যুয়াল" ও "দ্য স্যাটানিক উইচ" গ্রন্থে জাদু ও রীতিসিদ্ধ আচরণের বিষয়ের উপর বিস্তারিত লিখেছেন।


title: কিতাব আল মিউজিকা আল কবির

text: কিতাব আল মিউসিকা আল কবির ( كتاب الموسيقى الكبير, গানের সেরা বই, Great Book of Music) হচ্ছে পাওরস্যের বিজ্ঞানী আল ফারাবী কর্তৃক লিখিত আরবী সংগীতের উপর পর্যালোচনা। বইটিতে মাকামাত এর গানের বিভিন্ন ফলাফল বর্ণনা করা হয়েছে। ধারণা করা হয় লেখক হারমনিক অনুপাতের পিথাগোরীয় তত্ত দ্বারা অনুপ্রাণিত হয়েছিলেন। সৈয়দ হোসেইন নাসির এবং মেহদি আমিন রাজাভি এর মতেঃ


title: কিতাব আল মিউজিকা আল কবির

text: বইটি জোসেফ বেন জুদাহ ইবনে আকনিন হিব্রু ভাষায় অনুবাদ করেছেন।


title: ফুতুহ আল বুলদান

text: ফুতুহ আল বুলদান (فتوح البلدان, দেশ জয়ের বই Book of the Conquests of the Lands) পারস্যের ঐতিহাসিক আহমাদ ইবনে ইয়াহিয়া আল বালাধুরি কর্তৃক লিখিত আরবী বই। বইটি এম জে ডে গোইজে কর্তৃক লিবার এক্সপুগনেশানিস রিজিওনাম (লেইডেন ১৮৭০, কায়রো ১৯০১খি.) নামে সম্পাদনা করেন। গৈজের সম্পাদনা কিতাব ফুতুহ আল বুলদানকে পরিচিতি এনে দেয়। বইটিতে মুহাম্মদ (সঃ) ও ইসলামের প্রথম খলিফাদের প্রথম দিককার অভিযান বর্ণিত হয়েছে। এই বইটি লেখার উপকরণ জোগাড় করতে আল বালাধুরি সিরিয়া এবং মেসোপটেমিয়া অঞ্চল ভ্রমণ করেন।


title: ফুতুহ আল বুলদান

text: কলম্বিয়া বিশ্ববিদ্যালয় বইটি দুই খন্ডে অনুবাদ করে The Origins of the Islamic State নামে প্রকাশ করে। প্রথম খন্ড ফিলিপ খুরি হিট্টির অনুবাদে ১৯১৬ খিস্টাব্দে এবং দ্বিতীয় খন্ড ফ্রান্সিস ক্লার্ক ম্যুরগট্টেনের অনুবাদে ১৯২৪ সালে প্রকাশিত হয়। বইটিতে খিলাফাত সাম্রাজ্যের ভৌগোলিক বর্ণনা রয়েছে। লেখক কিছু লেখা ফারসি থেকে আরবীতে অনুবাদ করেছেন।


title: ডেনিশ ভারত

text: ডেনিশ ভারত বলতে ভারতে ডেনমার্কের সাবেক কলোনিসমূহ বোঝায়। ভারতে ২২৫ বছর যাবত ডেনমার্কের ঔপনিবেশিক সম্পত্তি ছিল। বর্তমান তামিলনাড়ুর থারাঙ্গামবাড়ি, বাংলার শ্রীরামপুর এবং আন্দামান ও নিকোবর দ্বীপপুঞ্জের নিকোবর দ্বীপপুঞ্জ এর অন্তর্ভুক্ত ছিল। সামরিক বা বাণিজ্যিক দিক থেকে হুমকি না হওয়ায় ভারতে ডেনিশদের উপস্থিতি অন্যান্য ইউরোপীয় শক্তিগুলোর কাছে কম গুরুত্বপূর্ণ ছিল। অন্যান্য স্থানের মত ভারতের ডেনিশ বণিকরা সাধারণত পর্তুগাল, নেদারল্যান্ড ও ব্রিটেনের মত বাণিজ্যিক রুটগুলোর উপর একচেটিয়া আধিপত্য করতে সক্ষম হননি। বাধাবিপত্তি সত্ত্বেও তারা তাদের ঔপনিবেশিক অবস্থান ধরে রাখতে সক্ষম হন এবং বৃহৎ দেশগুলোর মধ্যে যুদ্ধের সময় আন্তর্জাতিক বাণিজ্যের সুবিধা আদায় করেন ও নিরপেক্ষ পতাকার অধীনে বৈদেশিক বাণিজ্যের প্রস্তাব করেন। এ কারণে ১৮৪৫ সাল পর্যন্ত তাদের অবস্থান সহ্য করা হয়। এসময় পরাজিত ফ্রান্সের সাথে তাদের মৈত্রীর কারনে ব্রিটিশ ইস্ট ইন্ডিয়া কোম্পানির কাছে তাদের উপনিবেশগুলো ছেড়ে দিতে হয়।


title: নুসাইবা বিনতে কা'ব

text: নুসাইবা বিনতে কাব(রাঃ) (উম্মে আম্মারাহ নামেও পরিচিত)) ছিলেন ইসলামের প্রথম দিকের একজন মুসলিম|


title: নুসাইবা বিনতে কা'ব

text: বানু নাজ্জার উপজাতীর সদস্য নুসাইবা বিনতে কা'ব ছিলেন আব্দুল্লাহ্ ইবেন কা'ব এর বোন এবং আব্দুল্লাহ্ ও হাবিব ইবেন জায়েদ আল-আনসারী এর মা।


title: নুসাইবা বিনতে কা'ব

text: যখন মদিনার ৭৪ জন দলপতি,যোদ্ধা এবং লোকজন আল-আকাবাহ্ তে মুস'আব ইবন উমের এর ধর্মমত অনুসারে ইসলাম গ্রহণ করার জন্য নেমে আসলো তখন নুসাইবা এবং উম্মে মুনী আসমা বিনতে আমর বিন 'আদি ই ছিলেন যারা সরাসরি ইসলামের রাসূল মুহাম্মদ এর কাছে যান ইসলাম গ্রহণ করতে। পরে তার স্বামী, ঘাযায়া বিন 'আমর, নবী করিম (স) কে জানান যে তারা তাদের বায়াহ্ দিতে চান। নবিজী সম্মতি দেন। তিনি মদিনায় ফিরে আসেন এবং মদিনার নারীদের ইসলাম শিক্ষা দিতে থাকেন।


title: নুসাইবা বিনতে কা'ব

text: তার দুই সন্তান যারা যুদ্ধে শহিদ হয়েছিলেন তারা ছিলেন নুসাইবার প্রথম স্বামী যায়েদ বিন 'আসেম মজনি এর সন্তান। তিনি পরে বিন 'আমর কে বিবাহ করেন এবং আরোও একজন পুত্র তামীম একজন কন্যা সন্তান খাওলাহ্ কে জন্ম দেন। উহুদের যুদ্ধে নুসাইবা বিনতে কাব সক্রিয়ভাবে অংশগ্রহণ করেছিলেন| তিনি প্রথমে যুদ্ধে অংশগ্রহণকারী মুসলিমবাহিনীর পানির মশক বহনে নিয়োজিত ছিলেন| যখন মুসলিম বাহিনীর এক অংশ বিজয় অর্জিত হয়েছে ভেবে নবীজী (সাঃ) এর নির্দেশ ভুলে গিয়ে নির্দেশিত অংশ থেকে সরে গেল তখন কাফিরবাহিনী সেই স্থান দিয়ে এগিয়ে এসে পেছন দিক থেকে মুসলিম বাহিনীকে আক্রমণ করল| এ সময় নবীজী (সাঃ) কে অরক্ষিত অবস্থায় দেখে তাকে রক্ষা করার জন্য নুসাইবা তীরধনুক হাতে নিয়ে অগ্রসরমান প্রতিপক্ষকে তীর ছুড়ে নবীজী (সাঃ) কে নিরাপত্তা দেয়ার প্রচেষ্টায় রত ছিলেন| তার স্বামী ও পুত্র যুদ্ধের ময়দানে যুদ্ধ করছিল| তিনিও এরপরপরই ঘোড়া নিয়ে যুদ্ধের ময়দানে প্রবেশ করেন এবং যুদ্ধ করেন| যুদ্ধ শেষে তাকে আহত ও অজ্ঞান অবস্থায় পাওয়া যায়| জ্ঞান ফেরার পরও তার প্রথম বাক্য ছিল, রাসূলুল্লাহ (সাঃ) জীবিত আছেন কিনা|


title: ঈদ মোবারক

text: ঈদ মোবারক () হল মুসলিমদের একটি ঐতিহ্যবাহী শুভেচ্ছাবাক্য যেটি তারা ঈদুল ফিতর এবং ঈদুল আজহায় পরস্পরকে বলে শুভেচ্ছা জ্ঞাপন করে থাকেন। ঈদ শব্দের অর্থ আনন্দ বা উদযাপন। আর মোবারক শব্দের অর্থ কল্যাণময়। সুতরাং ঈদ মোবারকের অর্থ হল ঈদ বা আনন্দ উদযাপন কল্যাণময় হোক। কিছু রাষ্ট্রে এই শুভেচ্ছা বিনিময় একটি সাংস্কৃতিক ঐতিহ্য এবং কোন ধর্মীয় বাধ্যবাধকতার অংশ নয়। তবে, এই শুভেচ্ছাবাক্যটি শুধুমাত্র এই দুই মুসলিম উৎসবের সময় ব্যবহৃত হয়।


title: ঈদ মোবারক

text: মুসলিম বিশ্বে ঈদুল আযহা ও ঈদুল ফিতরে শুভেচ্ছা জানানোর জন্য অন্যান্য অনেক শুভেচ্ছাবাক্য রয়েছে। ঈদুল ফিতরের সময় নবী মুহাম্মদ সাহাবীদের সাথে সাক্ষাতের সময় একে অপরকে বলতেন ‘তাকাব্বালাল্লাহু মিন্না ওয়া মিনকুম’ (আল্লাহ আমাদের ও আপনাদের পক্ষ থেকে কবুল করুন)। মুসলিম বিশ্ব জুড়ে, ঈদ শুভেচ্ছা বিনিময়ে অনেক বৈচিত্র বিদ্যমান।


title: পৃথিবীর মেরু অঞ্চলসমূহ

text: পৃথিবীর মেরু অঞ্চল পৃথিবীর হিমশীতল অঞ্চল হিসাবে পরিচিত, যা ভৌগলিক মেরুর (উত্তর এবং দক্ষিণ মেরু) পারিপার্শ্বিক অঞ্চলসমূহ নিয়ে বিস্তৃত। এই অঞ্চল পৃথিবীর সুমেরু মহাসাগরের উত্তর প্রান্ত এবং এন্টার্কটিকা মহাদেশের দক্ষিণের মেরু বরফ ক্যাপ দ্বারা নিয়ন্ত্রিত।


title: লুং-র্তোগ্স-র্গ্যা-ম্ত্শো

text: লুং-র্তোগ্স-র্গ্যা-ম্ত্শো (), (১লা ডিসেম্বর, ১৮০৫ – ৬ই মার্চ, ১৮১৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের নবম দলাই লামা ছিলেন।


title: লুং-র্তোগ্স-র্গ্যা-ম্ত্শো

text: লুং-র্তোগ্স-র্গ্যা-ম্ত্শো ১৮০৫ খ্রিষ্টাব্দের ১লা ডিসেম্বর তিব্বতের খাম্স অঞ্চলে ল্দান-ছোস-'খোর () বৌদ্ধবিহারের নিকটে জন্মগহণ করেন। তাঁর পিতার নাম ছিল ব্স্তান-'দ্জিন-ছোস-স্ক্যোং () এবং মাতার নাম ছিল দোন-গ্রুব-স্গ্রোল-মা ()।


title: লুং-র্তোগ্স-র্গ্যা-ম্ত্শো

text: অষ্টম দলাই লামার পুনর্জন্ম রূপে লুং-র্তোগ্স-র্গ্যা-ম্ত্শো সহ দুইজন শিশুকে পরবর্তী দলাই লামার প্রার্থী হিসেবে বিবেচনা করা হয়। তবে য়ে-শেস-ব্লো-ব্জাং-ব্স্তান-পা'ই-ম্গোন-পো () প্রভৃতি অষ্টম দলাই লামার সহায়ক লামারা লুং-র্তোগ্স-র্গ্যা-ম্ত্শোকেই পরবর্তী দলাই লামা হিসেবে পছন্দ করেন। লুং-র্তোগ্স-র্গ্যা-ম্ত্শোকে গুংথাং বৌদ্ধবিহারে নিয়ে এনে তিব্বতী উচ্চপদস্থ লামারা ও আম্বান নামক চিং সাম্রাজ্যের প্রতিনিধিরা তাঁকে পরীক্ষা করেন। সপ্তম পাঞ্চেন লামা তাঁকে নবম দলাই লামা হিসেবে চিহ্নিত করেন। এই চিহ্নিতকরণ পদ্ধতি নিয়ে তিব্বতীদের সঙ্গে চিং সাম্রাজ্যের মতানৈক্যের সৃষ্টি হয়। পূর্বে অষ্টম দলাই লামার সময়কালে চিং সম্রাট চিয়ানলোং গ্সের-বুম-স্ক্রুগ-পা () পদ্ধতি নামক লটারির মাধ্যমে অবতারী লামাদের পুনর্জন্ম চিহ্নিতকরণের পদ্ধতি চালু করেন, কিন্তু তিব্বতীরা প্রথমে এই পদ্ধতি মানতে রাজী ছিলেন না। তাঁরা কৌশলগত ভাবে এই পদ্ধতি প্রয়োগ করার পূর্বেই নবম দলাই লামা হিসেবে লুং-র্তোগ্স-র্গ্যা-ম্ত্শোকে চিহ্নিতকরণ করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।


title: লুং-র্তোগ্স-র্গ্যা-ম্ত্শো

text: ১৮১১ খ্রিষ্টাব্দে লুং-র্তোগ্স-র্গ্যা-ম্ত্শোর সঙ্গে থমাস ম্যানিং নামক এক ব্রিটিশ বাণিজ্য প্রতিনিধির সাক্ষাৎকার ঘটে। তিব্বতের ইতিহাসে দলাই লামার সঙ্গে এটিই ছিল প্রথম কোন ব্রিটিশ নাগরিকের সাক্ষাতকার। এই সাক্ষাতের পরে ম্যানিং নবম দলাই লামাকে একজন সরল হাস্যোজ্জ্বল ও সুন্দর শিশু বলে বর্ণনা করেন।


title: লুং-র্তোগ্স-র্গ্যা-ম্ত্শো

text: সপ্তম পাঞ্চেন লামা তাঁকে শিক্ষার্থীর শপথ প্রদান করেন। ঙ্গাগ-দ্বাং-স্ন্যান-গ্রাগ্স () নামক ছেষট্টিতম দ্গা'-ল্দান-খ্রি-পা, ব্যাং-ছুব-ছোস-'ফেল () নামক উনসত্তরতম দ্গা'-ল্দান-খ্রি-পা প্রভৃতি বিখ্যাত লামারা তাঁর শিক্ষক হিসেবে দায়িত্ব গ্রহণ করেন। কিন্তু ১৮১৫ খ্রিষ্টাব্দের ৬ই মার্চ মাত্র দশ বছর বয়সে লুং-র্তোগ্স-র্গ্যা-ম্ত্শো মৃত্যুবরণ করেন।


title: ত্শুল-খ্রিম্স-র্গ্যা-ম্ত্শো

text: ত্শুল-খ্রিম্স-র্গ্যা-ম্ত্শো (), (২৯শে মার্চ, ১৮১৬ – ১৮৩৭) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দশম দলাই লামা ছিলেন।


title: ত্শুল-খ্রিম্স-র্গ্যা-ম্ত্শো

text: ত্শুল-খ্রিম্স-র্গ্যা-ম্ত্শো ১৮১৬ খ্রিষ্টাব্দের ২৯শে মার্চ তিব্বতের লি-থাং অঞ্চলে জন্মগ্রহণ করেন। তাঁর পিতার নাম ছিল ব্লো-ব্জাং-স্ন্যান-গ্রাগ্স () এবং মাতার নাম ছিল র্নাম-র্গ্যাল-বু-খ্রিদ ()। ত্শুল-খ্রিম্স-র্গ্যা-ম্ত্শোকে দশম দলাই লামা হিসেবে চিহ্নিত করার পর তাঁর পরিবারকে ইয়ুতোক নামক স্তানে প্রচুর পরিমাণে সম্পত্তি ও তাঁর পিতা ব্লো-ব্জাং-স্ন্যান-গ্রাগ্সকে সাম্মানিক উপাধি প্রদান করে পরিবারটিকে তিব্বতের একটি অভিজাত পরিবারে উন্নীত করা হয়।


title: ত্শুল-খ্রিম্স-র্গ্যা-ম্ত্শো

text: নবম দলাই লামার পুনর্জন্ম রূপে যে ছয়জন শিশুকে পরবর্তী দলাই লামা হিসেবে প্রার্থী করা হয়, তাঁর মধ্যে ত্শুল-খ্রিম্স-র্গ্যা-ম্ত্শোকেই তিব্বতী উচ্চপদস্থ লামারা ও অষ্টম দে-মো রিন-পো-ছে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৎকালীন তিব্বতের রাজপ্রতিনিধি পছন্দ করেন। কিন্তু চিং রাজসভা থেকে চিং সম্রাট চিয়ানলোং কর্তৃক প্রবর্তিত লটারির মাধ্যমে অবতারী লামাদের পুনর্জন্ম চিহ্নিতকরণের গ্সের-বুম-স্ক্রুগ-পা () পদ্ধতির মাধ্যমে দশম দলাই লামা নির্বাচনের ওপর জোর দেন। যদিও দশম দলাই লামার ক্ষেত্রে এই পদ্ধতির প্রয়োগ করা হয়েছিল কি না, সেই বিষয়ে দ্বিমত রয়েছে, কিন্তু যাই হোক না কেন, চিং রাজসভা দশম দলাই লামা হিসেবে ত্শুল-খ্রিম্স-র্গ্যা-ম্ত্শোকে চিহ্নিতকরণের এক বছর পরে ১৮২২ খ্রিষ্টাব্দে আনুষ্ঠানিক ভাবে নিশ্চিত করে।


title: ত্শুল-খ্রিম্স-র্গ্যা-ম্ত্শো

text: ১৮২৩ খ্রিষ্টাব্দে সপ্তম পাঞ্চেন লামা তাঁকে শিক্ষার্থীর শপথ পদান করেন। ঙ্গাগ-দ্বাং-স্ন্যান-গ্রাগ্স () নামক ছেষট্টিতম দ্গা'-ল্দান-খ্রি-পা, ঙ্গাগ-দ্বাং-ছোস-'ফেল () নামক সত্তরতম দ্গা'-ল্দান-খ্রি-পা, ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা প্রভৃতি বিখ্যাত লামারা তাঁর শিক্ষক হিসেবে দায়িত্ব গ্রহণ করেন। ১৮২৫ খ্রিষ্টাব্দে তিনি দ্রেপুং বৌদ্ধবিহার থেকে শিক্ষালাভ সমাপ্ত করেন।


title: ত্শুল-খ্রিম্স-র্গ্যা-ম্ত্শো

text: ১৮৩০ খ্রিষ্টাব্দে ত্শুল-খ্রিম্স-র্গ্যা-ম্ত্শোকে তিব্বত রাষ্ট্রের প্রশাসনিক দায়িত্ব প্রদান করেন। ১৮৩৪ খ্রিষ্টাব্দে তিনি মঙ্গোলিয়ার থোর-র্গোদ () রাজ্যের রাজা এবং ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) উপাধিধারী অবতারী লামাকে শিক্ষা প্রদান করেন। এই বছর সপ্তম পাঞ্চেন লামা তাঁকে ভিক্ষুর শপথ প্রদান করেন। এই বছরেই লাসা শহরে একটি মহামারী দেখা দিলে তিনি সেই রোগে আক্রান্ত হয়ে অসুস্থ হয়ে পড়েন এবং ১৮৩৭ খ্রিষ্টাব্দে তাঁর মৃত্যু ঘটে।


title: ডেনিশ ইস্ট ইন্ডিয়া কোম্পানি

text: ডেনিশ ইস্ট ইন্ডিয়া কোম্পানি () বলতে দুটি ভিন্ন ভিন্ন ডেনিশ কোম্পানি বোঝায়। প্রথমটি ১৬১৬ থেকে ১৬৫০ সাল পর্যন্ত ও দ্বিতীয়টি ১৬৭০ থেকে ১৭২৯ সাল পর্যন্ত স্থায়ী ছিল। ১৭৩০ সালে এটি "এশিয়াটিক কোম্পানি" নামে পুনরায় গঠিত হয়।


title: ডেনিশ ইস্ট ইন্ডিয়া কোম্পানি

text: রাজা চতুর্থ ক্রিশ্চিয়ানের সময় ১৬১৬ সালে প্রথম ডেনিস ইস্ট ইন্ডিয়া কোম্পানি গঠিত হয় এবং ভারতে বাণিজ্যের উপর দৃষ্টিনিবদ্ধ করে। এডমিরাল ওভ জিদের অধীন প্রথম অভিযান দুই বছর পর অর্ধেক ক্রু হারিয়ে শ্রীলংকায় পৌছায়। তারা যখন পৌছায় তখন পর্তুগাল দ্বীপের দখল দাবি করে। ১৬১৯ সালের শেষে ছোট একটি ডেনিশ নৌবহর পূর্ব উপকূলের ত্রিনকোমালিতে পৌছে; ১৬২০ সালের মে মাসে পরাজিত হওয়ার পূর্বে দুর্গ নির্মাণের জন্য কোনেশ্বরাম মন্দির দখল করে নেয়া হয়। এই অভিযানে মূলভূমির থারাঙ্গামবাড়িতে ডান্সবোর্গ প্রতিষ্ঠা করে এবং ক্যাপ্টেন ক্রেপকে ডেনিশ ভারতের প্রথম গভর্নর নিয়োগ দেয়া হয়। তুঙ্গ অবস্থায় ডেনিশ ইস্ট ইন্ডিয়া কোম্পানি সুইডিশ ইস্ট ইন্ডিয়া কোম্পানি ও ব্রিটিশ ইস্ট ইন্ডিয়া কোম্পানির চেয়ে বেশি পরিমাণ চা ইংল্যান্ডে আমদানি করে বিপুল মুনাফা রপ্তানি করে। এসব চায়ের ৯০% পাচার করা হত। ১৬৫০ সালে এই কোম্পানি ভেঙে দেয়া হয়।


title: ডেনিশ ইস্ট ইন্ডিয়া কোম্পানি

text: ১৬৭০ সালে দ্বিতীয় ডেনিশ ইস্ট ইন্ডিয়া কোম্পানি প্রতিষ্ঠিত হয়। ১৭২৯ সালে ভেঙে দেয়ার পর ১৭৩০ সালে এশিয়াটিক কোম্পানি নামে এটি পুনরায় গঠিত হয়েছিল এবং কিং রাজবংশের সাথে বাণিজ্য শুরু হয়। প্রথম অভিযান খারাপ হয়েছিল। বিদেশগামী যাত্রায় "ডেন গিলডন লভ" রূপা বহনকারী কার্গোসহ হারিয়ে যায়। স্থানীয় জমির মালিকরা রূপাগুলো তাদের নিজেদের দখলে রেখে দেয় ও এর অধিকার দাবি করে। স্থানীয়দের একটি দল ডেনিশ রক্ষীদের পরাস্ত করে। সৃষ্ট অবস্থার কারণে ডেনমার্ক-নরওয়ে ও ব্রিটেনের মধ্যে কূটনৈতিক তৎপরতা হয়। ১৭৩২ সালের রাজকীয় লাইসেন্সের পর নবগঠিত কোম্পানি ৪০ বছরের জন্য উত্তমাশা অন্তরীপের পূর্বে সমস্ত ডেনিশ বাণিজ্যের একচেটিয়া অধিকার লাভ করে। ১৭৫০ সাল পর্যন্ত ২৭টি জাহাজ পাঠানো হয়। ২২টি কোপেনহেগেনে ফিরে আসতে সক্ষম হয়। ১৭৭২ সালে কোম্পানি তার একচেটিয়া কর্তৃত্ব হারায় এবং ১৭৭৯ সালে ডেনিশ ভারত মুকুট উপনিবেশে পরিণত হয়।


title: ডেনিশ ইস্ট ইন্ডিয়া কোম্পানি

text: নেপলীয় যুদ্ধের সময় ১৮০১ ও ১৮০৭ সালে রাজকীয় নৌবাহিনী কোপেনহেগেন আক্রমণ করে। শেষ আক্রমণের ফলে ডেনমার্ক (নেপোলিয়ানের জয় না করা অন্যতম পশ্চিম ইউরোপীয় রাষ্ট্র) তার সম্পূর্ণ নৌবহর হারায়। ব্রিটেনের কাছে গেলগোল্যান্ড দ্বীপও হারাতে হয়। ১৮৪৫ সালে ডেনমার্ক ভারতে তার অবশিষ্ট বসতি ও ডেনিশ গোল্ড কোস্ট ব্রিটেনের কাছে বিক্রি করে দেয়।


title: ঈদের নামাজ

text: ঈদের নামাজ আরবী ভাষায় সালাতুল ঈদ () এবং সালাতুল ঈদিন () নামে আখ্যায়িত। ঈদ মুসলমানদের প্রধান ধর্মীয় উৎসব। ঈদের দিন স্রষ্টার উদ্দেশে মুসলমানগণ মাঠে জমায়েত হয়ে যে নামাজ পড়ে তাকে ঈদের নামাজ বলা হয়। মুসলমানদের জন্য ঈদের নামাজ আদায় করা ওয়াজিব। ঈদের নামাজ সাধারণত ঈদগাহে পড়া হয়। ঈদগাহ হচ্ছে ঈদের নামাজ পড়ার জন্য নির্ধারিত খোলা স্থান। এই স্থানে দুই ঈদ যথা ঈদুল ফিত্‌র এবং ঈদুল আযহার নামাজ আদায় করা হয়।ঈদের নামাজের গুরুত্বের ব্যাপারে ইসলামী চিন্তাবিদগণ বিভিন্ন মতামত প্রকাশ করেছেন। হানাফী মাযহাব অনুসারে ঈদের নামাজ ওয়াজিব, মালিকি ও শাফেয়ী মাযহাব অনুসারে সুন্নাতে মুয়াক্কাদাহ এবং হাম্ববলী মাযহাব অনুসারে ঈদের নামাজ ফরজ। কোনো কোনো ইসলামী পণ্ডিতের মতে ঈদের নামাজ ফরজে আইন এবং কোনো কোনো ইসলামী পণ্ডিতের মতে ঈদের নামাজ ফরজে কেফায়া। কিন্তু কারো কারো মতে ঈদের দুই রাকায়াত নামাজ নফল।


title: ঈদের নামাজ

text: তবে বাস্তবে সকল দেশে মুসলিম সমাজে ঈদের নামাজ একটি ধর্মীয় উৎসব হিসেবে প্রতি বৎসর উদযাপিত হয়ে থাকে। বাংলাদেশ সহ বহু দেশে নামাজ তো পড়াই হয়, অধিকন্তু ঈদের দিনটি উৎসবের মধ্য দিয়ে উদযাপন করা হয়।


title: ঈদের নামাজ

text:
ঈদের নামাজ জামাতের সঙ্গে আদায় করতে হয়। ঈদের নামাজ সাধারণত খোলা মাঠে তথা ঈদগাহে পড়া হয়। তবে এরূপ স্থানের অভাবে বা আপৎকালে মাসজিদে ঈদের নামাজ আদায় করা যায়।
চোখের দেখায় সূর্য দিগন্ত থেকে আনুমানিক দুই মিটার উচ্চতায় পৌঁছালে ঈদের নামাজ পড়া হয়। জোহর নামাজের আগেই ঈদের নামাজ আদায় করতে হয়। সুন্নাত হিসেবে ঈদুল ফিতরের নামাজ কিছুটা দেরী করে এবং ইদুল আজহার নামাজ দ্রুত আদায় করা হয়। ইদুল ফিতরে ফিতরা প্রদান করতে হয়। ঈদ সকালে কিছুটা সময় পাওয়া গেলে ফিতরা আদায়ে সুবিধা হবে। অন্যদিকে ঈদুল আজহায় ঈদের নামাজ সম্পন্ন করে আল্লাহর উদ্দেশ্যে পশু কুরবানী করা হয়। সেজন্য ঈদের নামাজ যত দ্রুত সম্ভব আদায় করতে হবে। এই ব্যাপারে হাদিসে সুস্পষ্ট বিধান প্রদত্ব রয়েছে।
ঈদের নামাজে অতিরিক্ত ছয় তাক্ববির রয়েছে। প্রথম রাক্বাতের শুরুতে অতিরিক্ত তিন তাক্ববির এবং দ্বিতীয় রাক্বাতে অতিরিক্ত তিন তাক্ববির দিতে হয়। প্রথম রাক্বাতে ছানা পাঠের পর কানের লতি পর্যন্ত হাত তুলে পর পর তিন তাক্ববির বলতে হয়। দ্বিতীয় রাক্বাতে সুরা পাঠান্তে রুকুতে যাওয়ার আঘে অতিরিক্ত তিন তাক্ববির বলতে হয়। অতিরিক্ত তাক্ববির বলার পর কানের লতি থেকে হাত নামিয়ে আনতে হয়।
ঈদের নামাজে ইমাম কর্তৃক খুৎবা পড়া সুন্নত এবং মুসুল্লিদের খুৎবা শোনা ওয়াজিব। জুমার নামাজের ন্যায় প্রথমে বিষয় ভিত্তিক খুৎবা এবং পরে সানি খুৎবা পাঠ করতে হয়। খুৎবার মাধ্যমে ঈদের নামাজের সমাপ্তি হয়। সাধারণতঃ খুৎবার পরে দুয়া করা হয়।
বেশিরভাগ ইসলামী চিন্তাবিদ মহিলাদের ঈদের নামাজে অংশগ্রহণ করার ব্যাপারে উৎসাহ দিয়েছেন। কিন্তু বাংলাদেশ সহ ভারতীয় উপমহাদেশে মহিলাদের ঈদের নামাজে অংশগ্রহন করার হার তুলনামূলক ভাবে কম।


title: ঈদের নামাজ

text: কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।


title: ঈদগাহ

text: ঈদগাহ () দক্ষিণ এশিয় ইসলামী সংস্কৃতিতে ব্যবহৃত একটি শব্দ যা দ্বারা খোলা আকাশের নিচে ঈদুল ফিতর এবং ঈদুল আযহার নামাজ আদায়ের জন্য সাধারনত শহরের বাইরে বা শহরতলীতে বড় ময়দানকে বোঝানো হয়। বছরের অন্যান্য সময়ে এই জায়গায় নামাজ পড়া হয় না। সুন্নত অনুযায়ী ঈদের দিন সকালে মুসলমানগণ পরিষ্কার পরিচ্ছন্ন হয়ে, পারতপক্ষে নতুন পোশাক পরে ঈদগাহে জমায়েত হয়। যদিও "ঈদগাহ" একটি হিন্দুস্তানি শব্দ, বিশ্বের অন্যান্য অংশে ঈদের নামাজ পরার জন্য যেকোনো খোলা স্থানকে বুঝানোর ক্ষেত্রে এ শব্দ ব্যবহৃত হয়ে থাকে, যেহেতু ইসলামী পরিভাষায় এর কোন নির্দিষ্ট আরবি শব্দ নেই।


title: ঈদগাহ

text: ঈদগাহে নামাজ আদায়ের ব্যাপারে শরীয়তের কিছু সুস্পষ্ট বিধান আছে।


title: ঈদগাহ


title: ঈদগাহ

text: ঢাকার ধানমন্ডি থানায় অবস্থিত ধানমন্ডি শাহী ঈদগাহ বা মুঘল ঈদগাহ। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খৃষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য নীর আবুল কাসেম ধানমন্ডির শাহী ঈদগাহ প্রতিষ্ঠা করেন।


title: ঈদগাহ

text: সিলেট শহরের উত্তর সীমায় শাহী ঈদগাহ বা সিলেট শাহী ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।


title: ইতিকাফ

text: ইত্তিকাফ হল মুসলিমদের একটি ধর্মীয় চর্চা, যেখানে একজন মুসলিম তার নিজস্ব ইচ্ছানুযায়ী এক বা একাধিক দিন নিকটবর্তী মসজিদে দিনানিপাত করেন| রমজান মাসে এর বিশেষ গুরুত্ব রয়েছে, বিশেষত রমজানের শেষ দশ দিনের জন্য। অনেক মসজিদেই মুসলমানরা রমযান মাসের শেষ দশ দিনে ইতিকাফে থাকে।


title: মুবাহালা

text: ঈদুল মুবাহিলা মুসলমানদের মুবাহিলা বিতর্ক অনুষ্ঠান স্মরণের দিন। মুবাহিলার ঘটনা সংঘটিত হয় হিজরী সনের ৯ম মাস জিলহজ্ব মাসের ২৪ তারিখে। এই দিনে নজরান শহরের কিছু খ্রিস্টান পন্ডিত ইসলামের নবী মুহাম্মদ (সঃ) এর সংগে বিতর্ক করে। নজরান শহরের ১৪ জন খ্রিস্টান পন্ডিতের সাথে মহানবী (সঃ) এর বিতর্ক শুরু হয়। বিতর্কের বিষয় ইসলামের সত্যতা। উভয় পক্ষে যুক্তি তর্ক চলতে থাকে। মদিনার বাইরে একটি মাঠে তর্ক অনুষ্ঠান চলতে থাকে। খ্রিষ্টান প্রধান ও পন্ডিতগণ পদ অনুযায়ী একপাশে দাঁড়িয়েছেন। অন্যপাশে আলী, ফাতেমা, হাসান এবং হুসেন একত্রে দাঁড়িয়ে আছেন। খ্রিস্টানগণ তর্কে হেরে গিয়ে জিজিয়া কর দিতে সম্মত হন। মুহাম্মদ (সঃ) এর পক্ষে আলী (রাঃ) খ্রিস্টানদের সঙ্গে একটি শান্তি চুক্তিতে সই করেন।


title: রবার্ট জোসেফ ব্যারো

text: রবার্ট জোসেফ ব্যারো একজন মার্কিন ক্লাসিক্যাল সামষ্টিক অর্থনীতিবিদ এবং হার্ভার্ড বিশ্ববিদ্যালয় এর অর্থনীতির পল এম ওয়ারবার্গ অধ্যাপক। রবার্ট লুকাস এবং টমাস জন সার্জেন্ট এর পাশাপাশি তাঁকেও নিউ ক্লাসিক্যাল সামষ্টিক অর্থনীতির একজন প্রতিষ্ঠাতা মনে করা হয়। তিনি বর্তমানে স্ট্যানফোর্ড বিশ্ববিদ্যালয় এর হুভার ইন্সটিটিউশনের একজন জ্যেষ্ঠ ফেলো।


title: রবার্ট জোসেফ ব্যারো

text: ব্যারো ক্যালিফোর্নিয়া ইন্সটিটিউট অফ টেকনোলজি থেকে ১৯৬৫ সালে পদার্থবিজ্ঞানে বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে অর্থনীতিতে পিএইচডি ডিগ্রি অর্জন করেন। ব্যারো ১৯৬৮ সালে ব্রাউন বিশ্ববিদ্যালয় এ অর্থনীতির সহকারী অধ্যাপক হিসেবে যোগদান করেন এবং ১৯৭২ সালে সহযোগী অধ্যাপক পদে উন্নীত হন। ১৯৭২ থেকে ১৯৭৩ সাল পর্যন্ত শিকাগো বিশ্ববিদ্যালয় এ ভিজিটিং সহযোগী অধ্যাপক, ১৯৭৩ থেকে ১৯৭৫ সাল পর্যন্ত সহযোগী অধ্যাপক হিসেবে কর্মরত ছিলেন। তিনি রোচেস্টার বিশ্ববিদ্যালয় এ ১৯৭৫ থেকে ১৯৭৮ সাল পর্যন্ত অধ্যাপক হিসেবে কর্মরত ছিলেন এবং ১৯৭৮ থেকে ১৯৮২ সাল পর্যন্ত জন মুনরো প্রফেসর অব ইকোনমিক্স হিসেবে কর্মরত ছিলেন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয় এ অর্থনীতির অধ্যাপক হিসেবে কর্মরত ছিলেন। ১৯৮৪ থেকে ১৯৮৭ সাল পর্যন্ত রোচেস্টার বিশ্ববিদ্যালয় এর ডিস্টিংগুইশড প্রফেসর অব আর্টস অ্যান্ড সায়েন্স হিসেবে এবং গ্র্যাজুয়েট স্কুল অব ম্যানেজমেন্ট এর অধ্যাপক হিসেবে কর্মরত ছিলেন। তিনি ১৯৮৭ থেকে ১৯৯৫ সাল পর্যন্ত হার্ভার্ড বিশ্ববিদ্যালয় এর অধ্যাপক, ১৯৯৫ থেকে ২০০৪ সাল পর্যন্ত হার্ভার্ড বিশ্ববিদ্যালয় এর রবার্ট সি ওয়াগোনার অধ্যাপক এবং ২০০৪ সাল থেকে পল এম ওয়ারবার্গ অধ্যাপক হিসেবে কর্মরত।


title: নৈতিকতা

text: নৈতিকতা(ইংরেজি: "Morality") (ল্যাটিন শব্দ "মোরালিটাস" থেকে আগত, যার অর্থ চরিত্র, ভদ্রতা, সঠিক আচরণ) হল ভাল(বা সঠিক) এবং খারাপ(বা ভুল) বিষয়সমূহের মাঝে উদ্দেশ্য সিদ্ধান্ত ও প্রতিক্রিয়াসমূহের পার্থক্য ও পৃথকিকরণ| নৈতিকতাকে একটি আদর্শিক মানদন্ড বলা যেতে পারে যা বিভিন্ন অঞ্চলের সামাজিকতা, ঐতিহ্য, সংষ্কৃতি, ধর্ম প্রভৃতির মানদন্ডের উপর ভিত্তি করে গড়ে ওঠে| আবার অনেক ক্ষেত্রে, সামগ্রিকভাবে সমগ্র পৃথিবীর জন্য কল্যাণকর বিষয়সমূহকেও নৈতিকতা হিসেবে সংজ্ঞায়িত করা হয়|


title: তাইজুল ইসলাম

text: তাইজুল ইসলাম (জন্ম: ৭ ফেব্রুয়ারি, ১৯৯২) বাংলাদেশের নাটোর জেলায় জন্মগ্রহণকারী একজন আন্তর্জাতিক ক্রিকেটার। একদিনের আন্তর্জাতিক ইতিহাসে প্রথম বোলার হিসেবে অভিষেকেই হ্যাট্রিক করার কীর্তিগাঁথা রচনা করেন তিনি। বাংলাদেশ জাতীয় ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করে থাকেন। পাশাপাশি বামহাতি ব্যাটসম্যান হিসেবেও দলে ভূমিকা রাখছেন। বাংলাদেশ অনূর্ধ্ব-২৩ ক্রিকেট দলে খেলছেন। এছাড়াও, বাংলাদেশ অনূর্ধ্ব-১৯ দলসহ ঘরোয়া ক্রিকেটে দূরন্ত রাজশাহী, প্রাইম ধলেশ্বর স্পোর্টিং ক্লাব ও রাজশাহী বিভাগের হয়ে খেলেছেন।


title: তাইজুল ইসলাম

text:
তাইজুল নাটোর সদর উপজেলার পিপরুল গ্রামে জন্মগ্রহণ করেন। পরিবারের আর্থিক অবস্থা ভালো না থাকায় দশম শ্রেণিতে ওঠার পর পড়াশোনা বন্ধ করে দিতে হয়। পরবর্তিতে দিনাজপুরে বিকেএসপির এক বছরের এক প্রশিক্ষণ গ্রহণ করেন তিনি। প্রশিক্ষণ শেষে বিভিন্ন প্রতিযোগিতায় অংশ নিতে শুরু করেন।
ব্যক্তি জীবনে তিনি বিবাহিত এবং এক পুত্র সন্তানের জনক।


title: তাইজুল ইসলাম

text: এপ্রিল, ২০১১ সালে প্রথম-শ্রেণীর ক্রিকেটে রাজশাহী বিভাগের হয়ে বরিশাল বিভাগের বিপক্ষে তার অভিষেক ঘটে। ব্যাটিংয়ে তেমন সফলতা লাভ না করতে পারলেও খেলায় তিনি ৬ উইকেট পান। ঐ খেলায় রাজশাহী দল ১১৬ রানের ব্যবধানে জয়ী হয়। জাতীয় দলে পা রাখতে তাইজুলকে সবচেয়ে বেশি সহায়তা করে ২০১৪ সালের বাংলাদেশ ক্রিকেট লিগ (বিসিএল)। এতে তিনি ৪ ম্যাচে ৩৭ উইকেট নিয়ে জায়গা করে নেন বাংলাদেশ ‘এ’ দলে। তার কিছু দিন পরে জাতীয় দলে।


title: তাইজুল ইসলাম

text: আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তারও নাম ঘোষণা করে বাংলাদেশ ক্রিকেট বোর্ড (বিসিবি)। ওয়েস্ট ইন্ডিজের বিপক্ষে তার অভিষেক টেস্টে তিনি পাঁচ উইকেট পান। এরপর ২০১৪-১৫ মৌসুমে সফরকারী জিম্বাবুয়ে দলের বিপক্ষে দ্বিতীয় ইনিংসে তার নিজস্ব সেরা ৮/৩৯ পান যা টেস্ট পর্যায়ে যে-কোন বাংলাদেশীদের তুলনায় সেরা। পূর্বতন সেরা ছিল সাকিব আল হাসানের নিউজিল্যান্ডের বিপক্ষে ২০০৮ সালে ৭/৩৬। তাইজুলের পূর্বে কেবলমাত্র শ্রীলঙ্কার রঙ্গনা হেরাথ ৯/১২৭ ও ইংল্যান্ডের জনি ব্রিগসের ৮/১১। ৮ম উইকেট জুটিতে দলনায়ক মুশফিকুর রহিমের সাথে অপরাজিত ১৯* রানের জুটি গড়ে দলকে ৩-উইকেটের জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান। এরপর ১ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ১ম ইনিংসে পাকিস্তানের ৬২৮ রানের বিপরীতে তৃতীয়বারের মতো ৫-উইকেট লাভ করেন।


title: তাইজুল ইসলাম

text: ১ ডিসেম্বর, ২০১৪ তারিখে জিম্বাবুয়ের দলের বিপক্ষে ৫ ওডিআই সিরিজের শেষ একদিনের আন্তর্জাতিকে তাইজুলের অভিষেক ঘটে। একদিনের আন্তর্জাতিকের ইতিহাসে অভিষেকেই তিনি হ্যাট্রিক করার বিরল সৌভাগ্য অর্জন করেন। ৭ ওভারে ১১ রান দিয়ে ৪ উইকেট পান তিনি। তার এ অসামান্য ক্রীড়ানৈপুণ্যে বাংলাদেশ দল ৫ উইকেটের ব্যবধানে জয় পায় ও ৫-০ ব্যবধানে বাংলাওয়াশ করে জিম্বাবুয়ে দলকে। খেলায় তিনি ম্যান অব দ্য ম্যাচের পুরস্কার পান। তিনি একে-একে প্যানিয়াঙ্গারাকে বোল্ড, জন নিয়ুম্বুকে এলবিডব্লিউ এবং চাতারাকে বোল্ড করেন।


title: ২০০৮ গ্রীষ্মকালীন অলিম্পিকে দৌড়বাজী - মহিলাদের বর্শা নিক্ষেপ

text: ২০০৮ অলিম্পিক গেমসে মহিলাদের বর্শা ছোঁড়া প্রতিযোগিতা আগস্টের ১৯ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল (A মান) এবং (B মান)।


text: প্রথম ছোঁড়ায় মারিয়া আবাকুমোভা এগিয়ে ছিলেন। তাঁর ছোঁড়া দূরত্বের ৩ মিটারের মধ্যে নিকটতম প্রতিদ্বন্দ্বী ছিলেন বারবোরা স্পটাকোভা। আবাকুমোভা তাঁর চতুর্থ নিক্ষেপে আরও দূরে (৭০.৭৮ মিটার) ছোঁড়েন। কিন্তু স্পটাকোভা তাঁর শেষ ছোঁড়ায় যাবতীয় প্রতিযোগিতা শেষ করে দেন ৭১.৪২ মিটার ছুঁড়ে।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: ন্যূনতম যোগ্যতার মাপকাঠি: ন্যূনতম ৬১.৫০ মিটার (Q) বা সেরা ১২জন (q) ফাইনালে যাবে।


title: বোঝেনা সে বোঝেনা (টেলিভিশন ধারাবাহিক)

text: বোঝেনা সে বোঝেনা স্টার জলসায় সম্প্রচারিত জনপ্রিয় টিভি ধারাবাহিক। এই ধারাবাহিকে অভিনয় করেছেন যশ দাশগুপ্ত, মধুমিতা সরকার সহ আরো অনেকে। হিন্দি ধারাবাহিক "ইস পেয়ার কো কেয়া নাম দু" ধারাবাহিকের পুনঃনির্মাণ এ বাংলা ভাষার ধারাবাহিকটি ভারতের পাশাপাশি বাংলাদেশেও ব্যাপক জনপ্রিয়।


title: বোঝেনা সে বোঝেনা (টেলিভিশন ধারাবাহিক)

text: "পাখি" সরল,হাসিখুশি সংস্কারী মেয়ে। সে তার পরিবারকে খুবই ভালোবাসে। "অরণ্য সিংহ রায়" একজন ব্যবসায়ী। সে ভালোবাসা বিশ্বাস করে না। তবে সে তার "অনু" দিদিকে খুব ভালোবাসে। ঘটনাচক্রে অরণ্য'র ভাইয়ের সাথে পাখি'র বোনের বিয়ে হয়।এর সূত্র ধরে অরণ্য আর পাখির মধ্যে বিয়ে হয়।তাদের মধ্যে সমস্যা সৃষ্টি করার চেষ্টা করে অনু দির বর কৃষ্ণেন্দু ও অরণ্য এর পুরোনো বান্ধবী পামেলা। কারণ কৃষ্ণেন্দু পাখিকে আর পামেলা অরণ্যকে পছন্দ করে। তবে পাখি আর অরণ্য সব বাধাঁ পেরিয়ে একে অপরকে প্রচন্ড ভালবাসতে শুরু করে। তারা পুণঃবিবাহের সিদ্ধান্ত নেয়। কিন্তু বিয়ের সময় অরণ্য'র গুলি লাগে।


title: বোঝেনা সে বোঝেনা (টেলিভিশন ধারাবাহিক)

text: ছয় মাস পর


title: বোঝেনা সে বোঝেনা (টেলিভিশন ধারাবাহিক)

text:
অরণ্যকে হারিয়ে পাখি মানসিক ভারসাম্য হারায়। তাকে চিকিৎসার জন্য "উদয়গড়" নিয়ে যাওয়া হয়। সেখানে সে তার অরণ্যর মতো একজনকে খুজেঁ পায় যে নিজেকে "রাধেঁ" বলে পরিচয় দেয়। কিন্তু পরে প্রমাণ হয় রাধেঁই অরণ্য আর কৃষ্ণেন্দু তাকে মারার পরিকল্পনা করে তা সবার সামনে প্রমাণ করার জন্য এই পরিচয় প্রকাশ করে। অরণ্যকে বিজলী বাচিঁয়েছিল বলে সে অরণ্যকে পাখির কাছ থেকে ছিনিয়ে নিতে চায়। কিন্তু অরণ্য বিজলীর সব চেষ্টা বৃথা করে দেয় এবং অরণ্যকে পাখির কাছ থেকে কেউ আলাদা করতে পারবে না বলে বাড়ি থেকে বের করে দেয়।রাজ নামে নতুন একজন তাদের মধ্যে সমস্যা শূরু করে।আসলে সে অরণ্যর সৎ ভাই।সে অরণ্যর মাকে লুকিয়ে রেখেছিল কারণ সে মনে করত তার জন্যই সে তার বাবার অবৈধ সন্তান বলে পরিচিতি পায়।কিন্তু পরে সে বুঝতে পারে এতে অরণ্যর মা বা অরণ্যর কোনো দোষ নেই তাই সে পাখিকে ও অরণ্যর মাকে অরণ্যর কাছে ফিরিয়ে দেয়।এই ধারাবাহিকের সংগীত পরিচালনা করেছেন ইন্দ্রদীপ দাশগুপ্ত। এই টাইটেল ট্র্যাক গেয়েছেন অরিজিৎ সিং ও মধুরা ভট্টাচার্য।জনপ্রিয় এ ধারাবাহিক এবং এর মূল অভিনেত্রী "পাখি" চরিত্রটি ভারতের পাশাপাশি বাংলাদেশেও ব্যাপক জনপ্রিয় হয়। ফলে ২০১৪ সালের ঈদুল ফিত্‌রে "পাখি ড্রেস" কিনতে না পেরে চাঁপাইনবাবগঞ্জ ও গাইবান্ধায় দুইজন আত্মহত্যা করে। সামাজিক বিরূপ প্রতিক্রিয়া দেখা দেয়ায় বাংলাদেশে স্টার জলসা ও সেইসাথে জি বাংলা বন্ধ করার সিদ্ধান্ত নেয়া হয়েছিল।
পাখি dressbr /"


title: ২০১৪ নেদারল্যান্ডস ক্রিকেট দলের স্কটল্যান্ড সফর

text: নেদারল্যান্ডস জাতীয় ক্রিকেট দল পূর্ব-নির্ধারিত সময়সূচী মোতাবেক স্কটল্যান্ড সফর করে। জুলাই, ২০১৪ সালে স্কটল্যান্ডে অনুষ্ঠিত খেলায় দলটি স্কটল্যান্ড দলের বিপক্ষে তিনটি লিস্ট এ ক্রিকেটে অংশ নেয়। এ সিরিজটি ১-১ ড্র হয়। এরপূর্বে দল দুইটি মে-জুন, ২০১৪ সালে নর্থ সী প্রো ২০ ও নর্থ সী প্রো ৫০ ওভারের সীমিত ওভারের প্রতিযোগিতায় অবতীর্ণ হয়েছিল। এ সফরের প্রধান উদ্দেশ্য হচ্ছে স্কটল্যান্ড দলের ২০১৫ সালের বিশ্বকাপ ক্রিকেট প্রতিযোগিতায় দলের সদস্য নির্বাচন করা।


title: ফিতরা

text:
ফিতরা বা ফেতরা(فطرة) আরবী শব্দ, যা ইসলামে যাকাতুল ফিতর (ফিতরের যাকাত) বা সাদাকাতুল ফিতর (ফিতরের সদকা) নামে পরিচিত। ফিতর বা ফাতুর বলতে সকালের খাদ্যদ্রব্য বোঝানো হয় যা দ্বারা রোজাদারগণ রোজা ভঙ্গ করেন। যাকাতুল ফিতর বলা হয় ঈদুল ফিতর উপলক্ষে গরীব দুঃস্থদের মাঝে রোজাদারদের বিতরণ করা দানকে। রোজা বা উপবাস পালনের পর সন্ধ্যায় ইফতার বা সকালের খাদ্য গ্রহণ করা হয়। সেজন্য রমজান মাস শেষে এই দানকে যাকাতুল ফিতর বা সকাল‌ের আহারের যাকাত বলা হয়।
নারী-পুরুষ, স্বাধীন-পরাধীন, শিশু-বৃদ্ধ, ছোট-বড় সকল মুসলিমের জন্য ফিতরা প্রদান করা ওয়াজিব। ইবনে উমর (রাঃ) থেকে জানা যায়ঃ فرض رسول الله صلى الله عليه وسلم- زكاة الفطر صاعاً من تمر أو صاعاً من شعير، على الذكر والأنثى والصغير والكبير والحر والعبد من المسلمين، وأمر أن تؤدى قبل خروج الناس للصلاة” متفق عليه রাসূল সাল্লাল্লাহু আলাইহি ওয়া সাল্লাম প্রত্যেক স্বাধীন-ক্রতদাস, নারী-পুরুষ, ছোট-বড় মুসলমানের যাকাতুল ফিতর ফরজ করেছেন এক ‘সা’ পরিমাণ খেজুর বা যব ফরজ করেছেন। তিনি লোকদের ঈদের নামাযে বের হওয়ার পূর্বেই তা আদায় করার আদেশ দিয়েছেন।


title: ফিতরা

text: ফিতরা দেয়ার সামর্থ্য আছে (একদিন ও এক রাতের খাদ্যের অতিরিক্ত পরিমাণ সম্পদ থাকলে) এরকম প্রত্যেক ব্যক্তিকে নিজের ও পরিবারের সমস্ত সদস্যদের পক্ষ থেকে ফিতরা প্রদান করা ফরজ যাদের লালন-পালনের দায়িত্ব শরীয়ত কর্তৃক তার উপরে অর্পিত হয়েছে। যার নিকট এক দুই বেলার খাবার ব্যতীত অন্য কিছু নেই তার ফিতরা দেয়ার প্রয়োজন নেই।


title: ফিতরা

text: গরীব, দুঃস্থ, অসহায়, অভাবগ্রস্থ ব্যক্তিকে ব্যক্তিকে ফিতরা প্রদান করা যাবে।


title: ফিতরা

text: বেতনভুক্ত কাজের ব্যক্তির পক্ষে ফিতরা প্রদান করা মালিকের উপর আবশ্যক নয়। তবে মালিক ইচ্ছে করলে কাজের লোককে ফিতরা প্রদান করতে পারবেন। তবে তিনি বেতন বা পারিশ্রমিক হিসেবে ফিতরা প্রদান করতে পারবেন না।


title: ফিতরা

text:
আবু সাঈদ খুদরী (রাযিঃ) বলেন: “আমরা-নবী সাল্লাল্লাহু আলাইহি ওয়া সাল্লামের যুগে যাকাতুল ফিতর বের করতাম এক সা খাদ্য দ্রব্য কিংবা এক সা যব কিংবা এক সা খেজুর কিংবা এক সা পনীর কিংবা এক সা কিশমিশ।
এই হাদীসে খেজুর ও যব ছাড়া আরও যে কয়েকটি বস্তুর নাম পাওয়া গেল তা হল: কিশমিশ, পনীর এবং খাদ্য দ্রব্য। উল্লেখ থাকে যে, নবী (সাল্লাল্লাহু আলাইহি ওয়া সাল্লাম) এর বিগত হওয়ার পরে মুআবীয়া (রাযিঃ)-এর খেলাফতে অনেকে গম দ্বারাও ফিতরা দিতেন।


title: ফিতরা

text:
সাহাবী আবু সাঈদ খুদরী বর্ণিত হাদিস থেকে জানা যায় খাদ্য দ্রব্য দিয়ে ফিতরা প্রদানের কথা। যেহেতু চাল বাংলাদেশ সহ ভারতীয় উপমহাদেশের প্রধান খাদ্য সেহেতু চাল দিয়েও ফিতরা প্রদান করা যাবে। চালের বদলে ধান দিয়ে ফিতরা দিতে হলে ওজনের ব্যাপার মাথায় রাখতে হবে। কারণ এক সা ধান এক সা চালের সম মূল্যের হবে না। কুরআন থেকে জানা যায়ঃ و لا تيمموا الخبيث منه تنفقون و لستم بآخذيه إلآ أن تغمضوا فيه
তোমরা খাদ্যের খবিস (নিকৃষ্ট) অংশ দ্বারা আল্লাহর পথে খরচ করার সংকল্প করিও না। অথচ তোমরা স্বয়ং উহা গ্রহণ করিতে প্রস্তুত নও।


title: ফিতরা

text: তবে ধানের থেকে চাল দিয়ে ফিতরা প্রদান করা উত্তম। নিম্নোক্ত কিয়াস থেকে এই ব্যাপারে ধারণা পাওয়া যায়ঃ যবের উপর কেয়াস (অনুমান) খাটাইয়া ধানের ফিতরা জায়েয হইবে না, কারণ ধান আদৌ আহার্য সামগ্রী ‘তাআম’ নয়। আহার্য বস্তুর উপর কিয়াস করিয়া যব বা খুর্মার ফিতরা দেওয়া হয় না মনসূস ( কুরআন বা হাদীসে স্পষ্ট ভাবে উল্লেখিত) বলিয়াই দেওয়া হইয়া থাকে। তাআম বা আহার্য সামগ্রীরূপে ফিতরা দিতে হইলে এক সা চাউল দিতে হইবে।


title: ফিতরা

text: মুহাম্মদ (সঃ) এর যুগে মুদ্রা হিসেবে দিরহাম প্রচলিত ছিলো। দিরহামের দ্বারা কেনা কাটা, দান খয়রাত করা হতো। তবু সাহাবী খুদরী বর্ণিত হাদিস থেকে জানা যায় মুহাম্মদ (সঃ) খাদ্য বস্তু দিয়ে ফিতরা প্রদান করতেন। এজন্য মুসলমান পন্ডিতদের বড় অংশ টাকা দিয়ে ফিতরা প্রদানের ব্যাপারে ভিন্নমত পোষন করেন। ইমাম আহমদ (রঃ) বলেন, রাসূলুল্লাহ সাল্লাল্লাহু আলাইহি ওয়া সাল্লামের সুন্নতের বরখেলাফ হওয়ার কারণে আমার আশঙ্কা হচ্ছে যে, তা যথেষ্ট হবে না।


title: ফিতরা

text: তবে প্রয়োজনে টাকা দিয়েও ফিতরা আদায় করা বৈধ। বাংলাদেশের মুসলিমগণ টাকা দিয়ে ফিতরা আদায় করতে চাইলে ২.৪০ (দুই কেজি চল্লিশ গ্রাম) মধ্য মানের চাউলের মূল্য পরিশোধ করতে হবে। অবশ্য বাংলাদেশ যাকাত বোর্ড প্রতিবছর শহর ও গ্রাম এলাকার জন্য ফিতরার মূল্য নির্ধারণ করে দেন। তবে সম্ভব হলে ধান বা খাদ্যবস্তু দিয়ে ফিতরা প্রদান করা উচিত।


title: ফিতরা

text: ফিতরা প্রদানের পরিমাপ সংক্রান্ত আলোচনায় সা বহুল আলোচিত শব্দ। সা হচ্ছে আরবদেশে ওজন বা পরিমাপে ব্যবহৃত পাত্র। বাংলাদেশে যেমন ধান পরিমাপের জন্য একসময় কাঠা ব্যবহৃত হত। একজন মাঝামাঝি শারীরিক গঠনের মানুষ অর্থাৎ অধিক লম্বা নয় এবং বেঁটেও নয়, এই রকম মানুষ তার দুই হাত একত্রে করলে যে অঞ্জলি গঠিত হয়, ঐরকম পূর্ণ চার অঞ্জলি সমান হচ্ছে এক সা।


title: ফিতরা

text: হাদিস থেকে সুস্পষ্ট জানা যায় মুহাম্মদ (সঃ) এক সা পরিমাণ ফিতরা প্রদানের কথা। মুহাম্মদ (সঃ) এবং চার খলিফার মৃত্যুর পরে মুআবিয়া (রাঃ) ইসলামী রাষ্ট্রের খলিফা নির্বাচিত হন এবং ইসলামী রাষ্ট্রের রাজধানী মদিনা থেকে দামেস্ক স্থানান্তরিত করেন, তখন তারা গমের সাথে পরিচিত হন। সে কালে সিরিয়ার গমের মূল্য খেঁজুরের দ্বিগুণ ছিল। তাই খলিফা মুয়াবিয়া একদা হজ্জ বা উমরা করার সময় মদীনায় আসলে মিম্বরে বলেন: "আমি অর্ধ সা গমকে এক সা খেজুরের সমতুল্য মনে করি।" লোকেরা তার এই কথা মেনে নেয়। এর পর থেকে মুসলিম জনগনের মধ্যে অর্ধ সা ফিতরার প্রচলন শুরু হয়।


title: অলিম্পিকে বাংলাদেশের পতাকা বাহকগণের তালিকা

text: এই তালিকাটি পতাকা বাহকগণের যারা অলিম্পিকে বাংলাদেশের প্রতিনিধিত্ব করেছেন।


text: পতাকা বাহকগণ অলিম্পিক গেমসের উদ্বোধনী অনুষ্ঠানে বাংলাদেশের জাতীয় পতাকা বহন করেন।


title: ২০১১ মহিলা ক্রিকেট বিশ্বকাপ বাছাইপর্ব

text: ২০১১ মহিলা ক্রিকেট বিশ্বকাপ বাছাইপর্ব () দশ দলের একটি টুর্নামেট যা নভেম্বর ২০১১ সালে বাংলাদেশে অনুষ্ঠিত হয়। এই বাছাইপর্বের শীর্ষ চারটি দল ২০১৩ মহিলা ক্রিকেট বিশ্বকাপ-এ অংশ নেয়। এছাড়াও, শ্রীলঙ্কা ও ওয়েস্ট ইন্ডিজ ব্যতীত শীর্ষ দুটি দল, ২০১২ আইসিসি মহিলা বিশ্ব টুয়েন্টি২০'র জন্য যোগ্যতা অর্জন করে।


title: বেত

text: বেত একপ্রকার সপুষ্পক উদ্ভিদ। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।


title: বেত

text: বেতগাছের বৈজ্ঞানিক নাম "Calamus tenuis", যা Arecaceae পরিবারভুক্ত। আর আরো কয়েকটি বৈজ্ঞানিক নাম প্রচলিত আছে; যথা-


title: বেত

text: বেত ক্রান্তীয় ও উপক্রান্তীয় অঞ্চলের ভেজা ও জংলা নিচুভূমিতে ভাল জন্মে। এটি বর্তমানে আবাসন সংকটের জন্য বিপন্ন প্রজাতি।


title: বেত

text: বেতগাছ সাধারণত গ্রামের রাস্তার পাশে, বসতবাড়ির পেছনে, পতিত জমিতে ও বনে কিছুটা আর্দ্র জায়গায় জন্মে। কিছুদিনের মধ্যেই বেত ঘন হয়ে ঝাড়েও পরিণত হয়। বেতগাছ জঙ্গলাকীর্ন কাঁটাঝোপ আকারে দেখা যায়। বনের প্রাকৃতিক পরিবেশ ছাড়াও হাওরের কান্দাতে বেতগাছ জন্মে। চিরসবুজ এই উদ্ভিদটি পূর্ণবয়স্ক অবস্থায় ৪৫ থেকে ৫৫ ফুট এবং কখনো কখনো তার চেয়েও বেশি লম্বা হয়ে থাকে। বাংলাদেশে ছয় প্রজাতির বেতফল পাওয়া যায়। এদের কান্ড দেখতে চিকন, লম্বা, কাঁটাময় ও খুবই শক্ত এবং শাখাহীন। সরু ও নলাকার কাণ্ড প্রস্থে সাধারণত ৫-১৫ মিলিমিটার। প্রতিটি কাণ্ডের আগা থেকে নতুন পাতা বের হয় ও বেড়ে ওঠে। কাণ্ড বৃদ্ধির সঙ্গে সঙ্গে এর নিচের অংশ পোক্ত হতে থাকে। কোনো ধারককে ধরে রাখার জন্য কাঁটাযুক্ত ধারক লতা বের হয়। বেতে ফুল ধরার আগে গাছ থেকে একধরনের মিষ্টি ঘ্রাণ আসে। তখন মৌমাছি, পিঁপড়া, মাছি এই রস খেতে বেত গাছে ভিড় জমায়।


title: বেত

text: বেত গাছের ফলকে বেতফল, বেত্তুন, বেথুন, বেথুল, বেতগুলা, বেত্তুইন ইত্যাদি নামে ডাকা হয়। এই ফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।


title: বেত

text: শুকনো বেত দিয়ে বিভিন্ন হস্তশিল্প জাতীয় জিনিসপত্র তৈরি করা হয়, যেমন- চেয়ার, টেবিল, মোড়া, ডালা, কুলা, চাঙ্গারী, মুড়া, ঢুষি, হাতপাখা, চালোন, টোকা, গোলা, ডোল, ডুলা, আউড়ি, চাঁচ, ধামা, পাতি, বই রাখার তাক, সোফা, দোলনা, খাট, ঝুড়ি, টেবিলল্যাম্প, ল্যাম্পশেড ইত্যাদি। এটি গৃহনির্মাণ কাজেও ব্যবহার করা হয়, বিশেষ করে রেস্তরাঁ, ঘর বা অফিসের শৌখিন পার্টিশন হিসেবে এর ব্যাপক ব্যবহার হয়ে থাকে। এছাড়া লম্বা বেত ফালা করে নানা কিছু বাঁধার কাজেও ব্যবহার করা হয়। ফলের জন্য বেতের চাষ করা হয়না; বেতের প্রধান ব্যবহার হস্তশিল্প সামগ্রী তৈরির কাঁচামাল হিসেবে। তবে ফল খেতে সুস্বাদু ও অনেকেরই প্রিয়।


title: বেতফল

text: বেত গাছের ফলকে বেতফল, বেত্তুন, বেথুন, বেথুল, বেতগুলা, বেতগুটি, বেত্তুইন ইত্যাদি নামে ডাকা হয়। বেতগাছের বৈজ্ঞানিক নাম "Calamus tenuis", যা Arecaceae পরিবারভুক্ত। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।


title: বেতফল

text: বেতফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।


title: বেতফল


title: বেতফল

text: বেতগাছ চিকন, লম্বা, কাঁটাময় ও খুবই শক্ত। এটি জঙ্গলাকীর্ন কাঁটাঝোপ আকারে জন্মে।


title: একাডেমিক বিষয় এবং উপ-বিষয়ের তালিকা

text: একাডেমিক বিষয় এবং অধ্যয়নের ক্ষেত্র হলো জ্ঞানের এমন কতোগুলো যা উচ্চ শিক্ষার অংশ হিসাবে অধ্যয়ন এবং গবেষণা করা হয়।


title: একাডেমিক বিষয় এবং উপ-বিষয়ের তালিকা

text:
একটি বিষয়ে সাধারণত একাধিক উপ-বিষয় বা শাখা অর্ন্তভূক্ত রয়েছে।
"Also a branch of engineering"


title: একাডেমিক বিষয় এবং উপ-বিষয়ের তালিকা

text: "Also a branch of electrical engineering"


title: জায়নবাদ

text: জায়নবাদ (, translit. "Tsiyonut") হল ইহুদিদের একটি জাতীয়তাবাদী আন্দোলন। এই আন্দোলন ইসরায়েল ভূমি বলে পরিচিত অঞ্চলে একটি ইহুদি আবাসভূমি গড়ে তোলাকে সমর্থন করে। ইহুদিদের ইহুদি পরিচয় ধরে রাখা, অন্য সমাজে মিশে যাওয়ার বিরোধিতা ইত্যাদি জায়নবাদের অন্তর্ভুক্ত। উনিশ শতকের শেষের দিকে মধ্য ও পূর্ব ইউরোপে জাতীয় পুনরজাগরণ আন্দোলন হিসেবে জায়নবাদের উত্থান ঘটে এবং শীঘ্রই এর অধিকাং নেতা তাদের প্রধান লক্ষ ফিলিস্তিনে তাদের কাঙ্খিত রাষ্ট্রের ব্যাপারে মনোনিবেশ করেন। এসময় উসমানীয় সাম্রাজ্য ফিলিস্তিন শাসন করত। ইসরায়েল প্রতিষ্ঠার পর থেকে জায়নবাদি আন্দোলন ইহুদি রাষ্ট্রের পক্ষে কথা বলতে থাকে। কিছু কিছু ক্ষেত্রে আহাদ হাম কর্তৃক প্রতিষ্ঠিত অরাজনৈতিক সাংস্কৃতিক জায়নবাদকে জায়নবাদ বলে চিহ্নিত করা হয়। খ্রিষ্টান জায়নবাদি বলে পরিচিত একটি পদ রয়েছে যা দ্বারা ইসরায়েল রাষ্ট্রের পক্ষে থাকা অইহুদি ব্যক্তিদের বোঝায়।


title: জায়নবাদ

text: জায়নবাদের পক্ষাবলম্বনকারীরা একে একটি সামাজিক ও ধর্মীয় গোষ্ঠীর হাজার বছর পূর্বে ত্যাগ করা স্থানে প্রত্যাবর্তন হিসেবে অবিহিত করে। জায়নবাদের সমালোচকদের মতে এটি উপনিবেশবাদি ও বর্ণবাদি মতবাদ যা ফিলিস্তিনের স্থানীয় আদিবাসীদের অধিকার হরণ ও তাদের বহিষ্কার সমর্থন করে।


title: ওলন্দাজ ভারত

text: ওলন্দাজ ভারত বলতে ভারতে উপমহাদেশে ডাচ ইস্ট ইন্ডিয়া কোম্পানির বসতি ও বাণিজ্যিক কেন্দ্রগুলোকে বোঝায়। এটি শুধু ভৌগলিক সংজ্ঞা হিসেবে ব্যবহৃত হয়। ডাচ ভারত কখনো রাজনৈতিক কর্তৃপক্ষ হয়ে উঠতে পারেনি। তাছাড়া ডাচ ভারত ডাচ সিংহল, ডাচ করমন্ডল গভর্নরেট, ডাচ মালাবার কমান্ডমেন্ট ও ওলন্দাজ বাংলা ও ডাচ সুরাট ডিরেক্টরেটে বিভক্ত ছিল।


title: ওলন্দাজ ভারত

text: ডাচ ইন্ডিজ আর ডাচ ভারত এক নয়। ডাচ ইন্ডিজ দ্বারা ডাচ ইস্ট ইন্ডিজ (বর্তমান – ইন্দোনেশিয়া) ও ডাচ ওয়েস্ট ইন্ডিজ (বর্তমান সুরিনাম ও প্রাক্তন নেদারল্যান্ড এন্টিলেস) বোঝায়।


title: ম্খাস-গ্রুব-র্গ্যা-ম্ত্শো

text: ম্খাস-গ্রুব-র্গ্যা-ম্ত্শো (), (১লা নভেম্বর, ১৮৩৮ – ৩১শে জানুয়ারী, ১৮৫৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একাদশ দলাই লামা ছিলেন।


title: ম্খাস-গ্রুব-র্গ্যা-ম্ত্শো

text: ম্খাস-গ্রুব-র্গ্যা-ম্ত্শো ১৮৩৮ খ্রিষ্টাব্দের ১লা নভেম্বর তিব্বতের খাম্স অঞ্চলে ম্গার-থাং () বৌদ্ধবিহারের নিকটে একটি ছোট শহরে জন্মগ্রহণ করেন। তাঁর পিতার নাম ছিল ত্শে-দ্বাং-দোন-গ্রুব () এবং মাতার নাম ছিল গ্যুং-দ্রুং-বু-খ্রিদ ()।


title: ম্খাস-গ্রুব-র্গ্যা-ম্ত্শো

text: ১৮৪১ খ্রিষ্টাব্দে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা ম্খাস-গ্রুব-র্গ্যা-ম্ত্শোকে দশম দলাই লামার পুনর্জন্ম রূপে চিহ্নিত করেন এবং তাঁকে লাসা শহরে নিয়ে আসা হয়। চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে তাঁকে একাদশ দলাই লামা রূপে নিশ্চিত করা হয়। ১৮৪২ খ্রিষ্টাব্দে পাঁচ বছর বয়সে তাঁকে একাদশ দলাই লামা হিসেবে অধিষ্ঠিত করা হয়। ১৮৪৮ খ্রিষ্টাব্দে সপ্তম পাঞ্চেন লামা তাঁকে শিক্ষার্থীর শপথ প্রদান করেন।


title: ম্খাস-গ্রুব-র্গ্যা-ম্ত্শো

text: ১৮৪৮ খ্রিষ্টাব্দে ম্খাস-গ্রুব-র্গ্যা-ম্ত্শোর পৃষ্ঠপোষকতায় নোরবুলিংকা প্রাসাদ চত্বরের মধ্যে দ্বু-গ্যাব-গ্জিম-ছুং () নামক একটি প্রাসাদভবন নির্মিত হয়। এই নতুন প্রাসাদ দলাই লামার গ্রীষ্মকালীন বাসস্থান হিসেবে তৈরী করা হয়। ১৮৪৯ খ্রিষ্টাব্দে ঝো'ই-স্তোন () উৎসবের সময় এই প্রাসাদের উদ্বোধন করা হয়। এই উৎসব একটি ভারতীয় বৌদ্ধ রীতির ওপর ভিত্তি করে শুরু হয়েছিল। এই রীতি অনুসারে, প্রতি বৌদ্ধ ভিক্ষুকে গ্রীষ্মকালীন সাধনার জন্য এক বাটি করে দুধ ও দই দান করা হত। পঞ্চম দলাই লামার আমলে এই রীতি একটি সামাজিক উৎসবে পরিণত হয়। ১৮৪৯ খ্রিষ্টাব্দে এই উৎসবের দিনেই নতুন প্রাসাদ ভবনের উদ্বোধন হওয়ায় এই দিনটি গ্রীষ্মকালে দলাই লামার পোতালা প্রাসাদ থেকে নোরবুলিংকা প্রাসাদে যাত্রার দিন হিসেবেও অনুষ্ঠিত হতে থাকে।


title: ম্খাস-গ্রুব-র্গ্যা-ম্ত্শো

text: ম্খাস-গ্রুব-র্গ্যা-ম্ত্শো সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। 'জাম-দ্পাল-ত্শুল-খ্রিম্স () নামক বাহাত্তরতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং () প্রভৃতি বিখ্যাত লামারা তাঁর শিক্ষক হিসেবে দায়িত্ব গ্রহণ করেন। ১৮৫৪ খ্রিষ্টাব্দে চিং সম্রাট দাওগুয়াং তাঁকে তিব্বতের শাসনক্ষমতা গ্রহণের জন্য নির্দেশ দেন, কিন্তু ১৮৫৬ খ্রিষ্টাব্দের ৩১শে জানুয়ারী ম্খাস-গ্রুব-র্গ্যা-ম্ত্শো মৃত্যুবরণ করেন।


title: 'ফ্রিন-লাস-র্গ্যা-ম্ত্শো (দ্বাদশ দলাই লামা)

text: 'ফ্রিন-লাস-র্গ্যা-ম্ত্শো (), (২৬শে জানুয়ারী, ১৮৫৭ – ২৫শে এপ্রিল, ১৮৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দ্বাদশ দলাই লামা ছিলেন।


text: 'ফ্রিন-লাস-র্গ্যা-ম্ত্শো ১৮৫৭ খ্রিষ্টাব্দের ২৬শে জানুয়ারী তিব্বতের 'ওল-খা-র্দ্জিং-ফ্যি () নামক স্থানে জন্মগ্রহণ করেন। তাঁর পিতার নাম ছিল ফুন-ত্শোগ্স-ত্শে-দ্বাং () এবং মাতার নাম ছিল ত্শে-রিং-গ্যু-স্গ্রোন ()। তাঁর জ্যৈষ্ঠ ভ্রাতার নাম ছিল য়ে-শেস-নোর-বু ()।


text: একাদশ দলাই লামার পুনর্জন্ম রূপে যে তিনটি শিশুকে প্রার্থী হিসেবে বিবেচনা করা হয়, তাঁদের মধ্যে একজন ছিলেন 'ফ্রিন-লাস-র্গ্যা-ম্ত্শো। এই তিনটি শিশুকে লাসা শহরে নিয়ে আসা হয় এবং চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে 'ফ্রিন-লাস-র্গ্যা-ম্ত্শোকে দ্বাদশ দলাই লামা রূপে নিশ্চিত করা হয়। ১৮৬০ খ্রিষ্টাব্দে তাঁকে দ্বাদশ দলাই লামা হিসেবে আনুষ্ঠানিক ভাবে অধিষ্ঠিত করা হয়।


text: ১৮৬৪ খ্রিষ্টাব্দে তাঁর শিক্ষক ব্লো-ব্জাং-ম্খ্যেন-রাব-দ্বাং-ফ্যুগ () নামক ছিয়াত্তরতম দ্গা'-ল্দান-খ্রি-পা তাঁকে শিক্ষার্থীর শপথ প্রদান করেন। তিনি সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। ১৮৭৩ খ্রিষ্টাব্দে তিনি তিব্বতের শাসনক্ষমতা গ্রহণ করেন। এই কাজে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাঁর সহায়ক হন। ১৮৭৫ খ্রিষ্টাব্দের ২৫শে এপ্রিল মাত্র আঠারো বছর বয়সে 'ফ্রিন-লাস-র্গ্যা-ম্ত্শো পোতালা প্রাসাদে মৃত্যুবরণ করেন।


য়ে-শেস-ব্লো-ব্জাং-ব্স্তান-পা'ই-ম্গোন-পো () (১৭৬০-১৮১০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের অষ্টম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি ১৭৮৯ খ্রিষ্টাব্দ থেকে ১৮১০ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।


য়ে-শেস-ব্লো-ব্জাং-ব্স্তান-পা'ই-ম্গোন-পো ১৭৬০ খ্রিষ্টাব্দে তিব্বতের খামস অঞ্চলের স্পো-বো () নামক স্থানে জন্মগ্রহণ করেন। তাঁর পিতার নাম ছিল র্গ্যা-রা-দার-লু-ত্শে-রিং () এবং মাতার নাম ছিল জ্লা-বা-বু-খ্রিদ ()। পাঁচ বছর বয়সে তাঁকে ব্লো-ব্জাং-দ্পাল-ল্দান-র্গ্যাল-ম্ত্শান () নামক সপ্তম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়। এরপর দ্পা'-শোদ () বৌদ্ধবিহারে দ্জা-সাগ-দ্পাল-ল্দান-গ্রাগ্স-পা () নামক বৌদ্ধ ভিক্ষুর অধীনে তাঁর শিক্ষা শুরু হয়। বারো বছর বয়সে তিনি চীন-মঙ্গোলিয়া সীমান্তে অবস্থিত চেংদে নামক স্থানে যাত্রা করে রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () উপাধিধারী লামার সান্নিধ্যে আসেন এবং তাঁর নিকট শিক্ষার্থীর শপথ গ্রহণ করেন। ১৭৭২ খ্রিষ্টাব্দে তিনি চিং সম্রাট চিয়ানলোংয়ের সভায় সম্রাটের অনুগ্রহ ও বিভিন্ন সুযোগ সুবিধা লাভ করেন। ১৭৭৪ খ্রিষ্টাব্দ থেকে তিনি চেংদে অঞ্চলে অবস্থিত ব্ক্রা-শিস-ল্হুন-পো () বৌদ্ধবিহারের প্রধান ব্লো-ব্জাং-জাম-'দ্পালের () নিকট শিক্ষালাভ করেন। ১৭৮১ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে আট বছর ধরে শিক্ষালাভ করেন। এই সময় অষ্টম দলাই লামা, দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), ঙ্গাগ-দ্বাং-ব্লো-ব্জাং () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। ১৭৮২ খ্রিষ্টাব্দে অষ্টম দলাই লামা তাঁকে ভিক্ষুর শপথ দান করেন।


১৭৮৬ খ্রিষ্টাব্দে ঙ্গাগ-দ্বাং-ত্শুল-খ্রিম্স () নামক প্রথম ত্শে-স্মোন-গ্লিং রিন-পো-ছে উপাধিধারী লামকে চিং সম্রাট চিয়ানলোং তিব্বতের রাজপ্রতিনিধি পদ থেকে সরে আসার নির্দেশ দিয়ে বেজিং ডেকে নেন। যদিও এই সময় অষ্টম দলাই লামা তিব্বতের শাসনক্ষমতা গ্রহণ করেছিলেন, কিন্তু চিয়ানলোং তাঁর রাজনৈতিক দক্ষতার ওপর আস্থা রাখতে পারেননি। ১৭৮৯ খ্রিষ্টাব্দের ২৬শে মে চিয়ানলোংয়ের আস্থাভাজন হওয়ার সুবাদে য়ে-শেস-ব্লো-ব্জাং-ব্স্তান-পা'ই-ম্গোন-পোকে পরবর্তী তিব্বতের রাজপ্রতিনিধি পদে দায়িত্ব দেওয়া হয় এবং চিং রাজসভা থেকে তাঁকে বিলিকেতু (畢里克圖) উপাধি প্রদান করা হয়। চিয়ানলোং তাঁকে সমস্ত রাজনৈতিক ব্যাপারে অষ্টম দলাই লামাকে সহায়তা করার নির্দেশ দেন। কিন্তু ১৭৯০ খ্রিষ্টাব্দের ২৮শে সেপ্টেম্বর চিয়ানলোং তাঁর ওপর আস্থা হারিয়ে তাঁকে তিব্বতের রাজপ্রতিনিধি পদ থেকে সরিয়ে দেন এবং ঙ্গাগ-দ্বাং-ত্শুল-খ্রিম্সকে দায়িত্ব নেওয়ার নির্দেশ দেন। কিন্তু দায়িত্ব নেওয়ার মাত্র চার মাসের মধ্যে ১৭৯১ খ্রিষ্টাব্দে ঙ্গাগ-দ্বাং-ত্শুল-খ্রিম্স মৃত্যুবরণ করলে য়ে-শেস-ব্লো-ব্জাং-ব্স্তান-পা'ই-ম্গোন-পো পুনরায় এই পদের দায়িত্ব লাভ করেন। য়ে-শেস-ব্লো-ব্জাং-ব্স্তান-পা'ই-ম্গোন-পো ১৭৯৪ খ্রিষ্টাব্দ পর্যন্ত ল্হাগ-স্গো-খাং-গ্সার () প্রাসাদে বাস করতেন কিন্তু ১৭৯৪ খ্রিষ্টাব্দে চিয়ানলোং লাসা শহরে পোতালা প্রাসাদের নিকটে কুন-ব্দে-গ্লিং বৌদ্ধবিহার () প্রতিষ্ঠা করে তাঁকে উৎসর্গ করলে এই মন্দির পরবর্তীকালে র্তা-ত্শাগ-র্জে-দ্রুং উপাধিধারী অবতারী বৌদ্ধ লামাদের মূল নিবাসস্থল হয়ে ওঠে।


১৮০৪ খ্রিষ্টাব্দে অষ্টম দলাই লামা মৃত্যুবরণ করলে, য়ে-শেস-ব্লো-ব্জাং-ব্স্তান-পা'ই-ম্গোন-পোর তৎপরতায় পরবর্তী দলাই লামা নির্বাচনের পদ্ধতি হিসেবে চিয়ানলোং প্রবর্তিত লটারির মাধ্যমে অবতারী লামার পুনর্জন্ম চিহ্নিতকরণ পদ্ধতি বা গ্সের-বুম-স্ক্রুগ-পা () পদ্ধতিকে এড়িয়ে যাওয়া সম্ভব হয়। তিনি ১৮০৮ খ্রিষ্টাব্দে লুং-র্তোগ্স-র্গ্যা-ম্ত্শো () নামক এক শিশুকে নবম দলাই লামা হিসেবে চিহ্নিত করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।


title: আবদুল্লাহ ইবনে রাওয়াহা

text: আবদুল্লাহ ইবনে রাওয়াহা () ছিলেন মুহাম্মদ (সা) এর অন্যতম সাহাবী।


title: আবদুল্লাহ ইবনে রাওয়াহা

text: আবদুল্লাহ ইবনে রাওয়াহা আরব গোত্র বনু খাজরাজে জন্ম নেন। তিনি একজন লিপিকার ও কবি ছিলেন।


title: আবদুল্লাহ ইবনে রাওয়াহা

text: তিনি হিজরতের পূর্বে ইসলাম গ্রহণকারী আনসারদের অন্যতম। পরবর্তীতে তিনি মদিনায় ইসলাম প্রচার করেন। আকাবার দ্বিতীয় অঙ্গীকারেও তিনি উপস্থিত ছিলেন।


title: আবদুল্লাহ ইবনে রাওয়াহা

text: মুতার যুদ্ধে তিনি তৃতীয় সেনাপতির দায়িত্ব পালন করেন। এই যুদ্ধে তিনি নিহত হন।


title: আবদুল্লাহ ইবনে রাওয়াহা

text: আবদুল্লাহ ইবনে রাওয়াহার অভিযান বলে পরিচিত অভিযানে তিনি নেতৃত্ব দেন। এই অভিযানে ইয়াসির ইবনে রিজামকে হত্যা করা হয়েছিল।


title: আনসার (ইসলাম)

text: আনসার ( "") একটি ইসলামী পরিভাষা যা দ্বারা হিজরতের পর মুহাম্মদ ও মুহাজিরুনদেরকে সাহায্য করা মদিনার মুসলিমদের বোঝানো হয়। আনসাররা মূলত দুটি গোত্রের লোক ছিলেন। এগুলো হল বনু আউস ও বনু খাজরাজ।


title: আনসার (ইসলাম)

text: নিম্নে কতিপয় আনসার সাহাবীদের নাম দেয়া হল,


title: মুহাজিরুন

text: মুহাজিরুন ( The Emigrants) একটি ইসলামী পরিভাষা যা দ্বারা মক্কা থেকে মদিনায় হিজরত করা মুসলিমদের বোঝায়। এসময় দেশত্যাগ করে আসা মুসলিমদের সাহায্য করা মদিনার মুসলিমদের আনসার বলা হয়।


title: ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান (তাৎসাগ জেদ্রুং)

text: ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () (১৮১১-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের নবম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।


text: ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান ১৮১১ খ্রিষ্টাব্দে তিব্বতের র্ঙ্গাস-ম্দা' () নামক স্থানে জন্মগ্রহণ করেন। তাঁর পিতার নাম ছিল স্গ্রোল-ম্গোন () এবং মাতার নাম ছিল ব্সাম-গ্রুব-ম্ত্শো-মো ()। চার বছর বয়সে তাঁকে য়ে-শেস-ব্লো-ব্জাং-ব্স্তান-পা'ই-ম্গোন-পো () নামক অষ্টম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়। তিনি কুন-ব্দে-গ্লিং বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। সপ্তম পাঞ্চেন লামা তাঁকে শিক্ষার্থীর শপথ ও ভিক্ষুর শপথ প্রদান করেন। একাদশ দলাই লামা এবং দ্কোন-ম্ছোগ-ব্স্তান-পা'ই-র্গ্যা-ম্ত্শো () নামক চতুর্থ গুং-থাং লামা তাঁর অন্যতম উল্লেখযোগ্য শিষ্য ছিলেন।


ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান () (১৮৫০-১৮৮৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি ১৮৭৫ খ্রিষ্টাব্দ থেকে ১৮৮৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।


ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান ১৮৫০ খ্রিষ্টাব্দে মধ্য তিব্বতের ইয়ার্লুং উপত্যকায় জন্মগ্রহণ করেন। তাঁর পিতার নাম ছিল ত্শে-রিং-দার-র্গ্যাস () এবং মাতার নাম ছিল আ-লাগ্স ()। জন্মের সময় তাঁর নাম রাখা হয়, নোর-বু-দোন-গ্রুব ()। শৈশবে তাঁকে ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করে কুন-ব্দে-গ্লিং বৌদ্ধবিহার নিয়ে যাওয়া হয়। ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান () নামক তৃতীয় র্বা-স্গ্রেং রিন-পো-ছে () উপাধিধারী লামা তাঁকে শিক্ষার্থীর শপথ প্রদান করেন। ছয় বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাঁর সর্বাপেক্ষা উল্লেখুযোগ্য শিক্ষক ছিলেন। কুড়ি বছর বয়সে ঙ্গাগ-দ্বাং-থোগ্স-মেদ-বস্তান-'দ্জিন-র্গ্যা-ম্ত্শো () নামক ষষ্ঠ 'ওন-র্গ্যাল-স্রাস () উপাধিধারী বৌদ্ধ লামার নিকট তিনি ভিক্ষুর শপথ গ্রহণ করেন।


title: ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান

text: ১৮৭৫ খ্রিষ্টাব্দে দ্বাদশ দলাই লামা মৃত্যুবরণ করলে তিনি তিব্বতের রাজপ্রতিনিধি পদে দায়িত্ব লাভ করেন। তিনি ম্খান-জুর-ব্লো-ব্জাং-দার-র্গ্যাস () নামক গ্যুতো তন্ত্র মহাবিদ্যালয়ের এক প্রাক্তন প্রধানকে পরবর্তী দলাই লামাকে চিহ্নিত করার নির্দেশ দেন। পরবর্তীকালে ১৮৮২ খ্রিষ্টাব্দে তিনি ত্রয়োদশ দলাই লামাকে শিক্ষার্থীর শপথ প্রদান করেন এবং তাঁর শিক্ষকের দায়িত্ব পালন করেন।


ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে () (১৮৮৮-১৯১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।


ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে ১৮৮৮ খ্রিষ্টাব্দে মধ্য তিব্বতের ল্চাগ্স-রি-স্পাস-স্দোং () নামক স্থানে জন্মগ্রহণ করেন। তাঁর পিতার নাম ছিল ল্চাগ্স-শার-ত্শে-দ্বাং-গ্যু-র্গ্যাল () এবং মাতার নাম ছিল জ্লা-বা-বু-খ্রিদ ()। শৈশবে তাঁকে ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান () নামক দশম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়।১৮৯৫ খ্রিষ্টাব্দে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাঁকে শিক্ষার্থীর শপথ প্রদান করেন এবং তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো, ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () নামক পঞ্চম লিং রিনপোছে, ত্রয়োদশ দলাই লামা, নবম পাঞ্চেন লামা, প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। পরবর্তীকালে ত্রয়োদশ দলাই লামা তাঁকে ভিক্ষুর শপথ প্রদান করেন।


title: ল্চাং-স্ক্যা হো-থোগ-থু

text: ল্চাং-স্ক্যা হো-থোগ-থু () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।


title: ট্রেবুক্সিয়া

text: ট্রেবুক্সিয়া হচ্ছে শৈবালের একটি গণ। এটি মাইক্রোথ্যামনিয়েলস গণের অন্তর্ভুক্ত।


title: ক্ষুদে বড়লা

text:
ক্ষুদে বড়লা (বৈজ্ঞানিক নাম: "Knema bengalensis") হচ্ছে Myristicaceae পরিবারের "Knema" গণের অন্তর্গত একটি উদ্ভিদ প্রজাতি।
এটি বাংলাদেশের একটি অধিস্বত্ব বা এন্ডেমিক উদ্ভিদ। উদ্ভিদটি সর্বপ্রথম সংগ্রহ করা হয় কক্সবাজার জেলার ডুলাহাজারা বনাঞ্চল থেকে ১৯৫৭ সালে। ১৯৯৭ সালে IUCN এই প্রজাতিটিকে সংকটাপন্ন (vulnerable) হিসেবে চিহ্নিত করে। ১৯৯৯ সালে কক্সবাজার জেলার আপার রিজু বনবিট অফিসের কাছে দ্বিতীয় গাছের সন্ধান পাওয়া যায়। এখনো কোন স্ত্রী বৃক্ষের সন্ধান পাওয়া যায়নি।


title: ক্ষুদে বড়লা

text: এটি একটি মাঝারি আকারের উদ্ভিদ। এর বাকল রেজিনযুক্ত ও সূক্ষ্ম দাগবাহী। এর নতুন শাখা-প্রশাখাগুলো রোমযুক্ত হয়ে থাকে। কান্ডে ক্ষত হলে রক্ত বর্ণের কস বের হতে থাকে। পুরুষ বৃক্ষের সন্ধান পেলেও স্ত্রী বৃক্ষের সন্ধান মেলেনি।


title: ক্ষুদে বড়লা

text: প্রাকৃতিক পরিবেশে আর এ উদ্ভিদ আছে কিনা সে বিষয়ে উদ্ভিদবিজ্ঞানীরা শংকা প্রকাশ করেছেন। তাঁরা এই উদ্ভিদের বিলুপ্তপ্রায় হয়ে যাওয়ার পেছনে বসতি ধ্বংসকে সম্ভাব্য কারণ হিসেবে ধারণা করছেন।


title: ক্ষুদে বড়লা

text: 2006 IUCN Red List of Threatened Species.  Downloaded on 22 August 2007.


title: মাইকেল লিস্ক

text: মাইকেল লিস্ক (জন্ম: ২৯ অক্টোবর, ১৯৯০) অ্যাবরদিনে জন্মগ্রহণকারী স্কটিশ ক্রিকেটার। ডানহাতে ব্যাটিংয়ের অধিকারী লিস্ক ২০১৪ সালের ক্রিকেট বিশ্বকাপের বাছাইপর্বের প্রতিযোগিতায় স্কটল্যান্ড ক্রিকেট দলের অন্যতম সদস্য ছিলেন। ৯ মে, ২০১৪ তারিখে অ্যাবেরদিনের ম্যানোফিল্ড পার্কে অনুষ্ঠিত বৃষ্টিবিঘ্নিত খেলায় সফরকারী ইংল্যান্ডের বিপক্ষে একদিনের আন্তর্জাতিকে অংশগ্রহণ করেন। ঐ খেলায় তিনি মাত্র ১৬ বলে ৪২ রান করে ম্যান অব দ্য ম্যাচের পুরস্কার লাভ করেন। কিন্ত স্কটল্যান্ড দল খেলায় পরাজিত হয়েছিল।


title: লেন হাটন

text: স্যার লিওনার্ড "লেন" হাটন (; জন্ম: ২৩ জুন, ১৯১৬ - মৃত্যু: ৬ সেপ্টেম্বর, ১৯৯০) ইয়র্কশায়ারের ফালনেক এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ক্রিকেট বোদ্ধাদের মতে, তিনি ইংল্যান্ডের অন্যতম সেরা ব্যাটসম্যানদের একজন। ১৯৫২ সালে বিংশ শতকের প্রথম পেশাদার ক্রিকেট অধিনায়ক হন। তাঁর অধিনায়কত্বে ১৯ বছর পর প্রথমবারের মতো অস্ট্রেলিয়ার বিপক্ষে অ্যাশেজ জয় করে ইংল্যান্ড দল। টেস্ট ক্রিকেটে তাঁর সর্বাপেক্ষা বৃহৎ অর্জন ছিল ১৯৩৮ সালে অস্ট্রেলিয়ার বিপক্ষে নিজস্ব সর্বোচ্চ ৩৬৪ রান সংগ্রহ করা। এ রান সংগ্রহ করতে তিনদিনে তাঁকে ১৩ ঘন্টা ১৭ মিনিট খরচ করতে হয়েছিল। প্রায় দুই দশককাল তাঁর এ রেকর্ড স্থায়ী ছিল। আজো ইংল্যান্ডের ক্রিকেট ইতিহাসে সর্বোচ্চ রান হিসেবে চিত্রিত আছে। অদ্যাবধি লেন হাটন অবিস্মরণীয় ব্যাটসম্যানরূপে চিহ্নিত হয়ে আছেন।


title: লেন হাটন

text: দ্বিতীয় বিশ্বযুদ্ধকালীন সময় দূর্ঘটনায় তাঁর বাম হাতে আঘাতপ্রাপ্তি ঘটে। এরফলে ডানহাতের তুলনায় ঐ হাত কিছুটা খাঁটো হয়ে যায়। যুদ্ধ পরবর্তীকালে মাঠে নামলে তাঁকে বালকদের হালকা ওজনের ব্যাট নিতে বাধ্য হতে হয়। যুদ্ধের পর তিনি ইংল্যান্ডের প্রধান ব্যাটিং চালিকাশক্তি ছিলেন। দলের সাফল্য অনেকাংশেই তাঁর ব্যাটিংয়ের উপর নির্ভর করতো।